Dengan pengakhiran yang menimbulkan pelbagai persoalan, sudah pasti ramai yang menantikan sambungan “Squid Game” kan?

ARTIKEL BERKAITAN
Ending Jadi Persoalan, Ini Kemungkinan Plot Musim Kedua 'Squid Game'

Bagi menjawab persoalan ramai, pengarah Hwang Dong-hyuk menjawab teka-teki penonton menerusi temubual bersama Variety.
Merupakan satu siri yang sukar dihasilkan, pengarah popular itu nampaknya melalui waktu yang melelahkan bagi menjayakannya.

Proses menulis ‘Squid Game’ adalah lebih susah daripada biasa kerana ianya siri dan bukan filem. Saya mengambil masa selama 6 bulan untuk menulis, memadam dan menulis semula dua episod pertama. Kemudian, saya meminta pandangan rakan dan mendapat klu untuk penambahbaikan apabila mendengar penjelasan sendiri dan respon mereka.

Meskipun kelihatan tidak mempunyai semangat untuk menyambung siri Netflix itu, namun pengarah berkenaan akan kembali dengan musim baru sekiranya disertai dengan suasana yang baik.

Saya tidak mempunyai pelan kukuh lagi untuk ‘Squid Game 2’, memenatkan apabila berfikir tentangnya. Tapi jikalau saya lakukannya, saya tak akan buat seorang diri. Saya akan menggunakan bilik penulis dan mendapatkan khidmat beberapa pengarah berpengalaman.
Pun begitu, musim kedua “Squid Game” mungkin tidak akan berlaku dalam masa terdekat ini memandangkan Hwang Dong-hyuk sedang bekerja keras untuk sebuah filem baru yang lebih dekat dengan genre kepakarannya bertajuk “KO Club” iaitu nama pendek bagi “Killing Off Men Club”.
Macam lama lagi sahaja nak menunggu sekuel “Squid Game”, bertabah semua.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERVariety

“Ia Lebih Susah Dari Biasa” – Pengarah ‘Squid Game’ Jawab Kemungkinan Musim Kedua


Rasanya semua orang tak senang duduk kini sebab tak sabar menantikan apa yang bakal terungkai di sebalik konflik “Flower Of Evil”. Sudah pun memasuki bahagian separuh kedua, pihak produksi telah mendedahkan apa yang boleh diharapkan oleh penonton pada episod akan datang.
“Flower Of Evil” ialah sebuah thriller penuh saspens mengenai Baek Hee-sung (Lee Jun-ki) yang menyembunyikan kisah lampaunya dan berpura-pura mencintai isterinya, Cha Ji-won (Moon Chae-won). Apabila wanita itu yang merupakan seorang detektif mula mengesyaki bahawa suaminya mungkin adalah seorang pembunuh bersiri, pasangan tersebut kini diheret ke lembah kebenaran yang mendebarkan.

Pengarah Kim Cheol-kyu telah mendedahkan sedikit klu kepada perkembangan plot drama ini bermula episod 9 yang bakal ditayangkan malam ini.

Bermula daripada episod 9, teras kepada kes dan emosi penonton akan bertembung dan bersilang. Saya rasa penonton akan teruja melihat perkembangan kes pembunuh bersiri dan juga hubungan romantik di antara Do Hyun-soo dan Cha Ji-won. Bukannya cuba menjatuhkan satu sama lain malah mereka akan membina sinergi bertenaga untuk pengakhiran yang hebat.

Untuk pengetahuan anda, “Flower OF Evil” akan ke udara seperti biasa minggu ini (26 dan 27 Ogos). Namun pada minggu hadapan, episod baru hanya akan ditayangkan pada 2 September manakala episod yang sepatutnya ditayangkan pada hari Khamis (3 September) akan digantikan dengan tayangan istimewa.

Mesti ramai yang dah tak sabar nak tonton episod terbaru drama ini kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERYTN

“Persilangan Insiden Buruk & Melodrama Romantik” – Pengarah Beri Klu Plot Separuh Akhir ‘Flower Of Evil’


Walaupun sudah lama bermain tarik tali, namun ramai yang masih tertanya-tanya mengenai status hubungan Song Ji-hyo dan Kim Jong-kook.

ARTIKEL BERKAITAN
"Kejap Nak Kahwin, Kejap Tak Nak Kahwin" - Yoo Jaesuk Marah Kim Jongkook

Menerusi episod istimewa “GYM Jongkook” di mana mereka ‘merempuh’ rakaman rancangan Yoo Jae-suk iaitu “Pinggyego”, Kim Jong-kook dan Ji Suk-jin bercerita lebih mengenai kehidupan mereka.
Antara soalan ‘panas’ yang ditanya ialah mengenai kehidupan percintaan lelaki berbadan sasa itu. Tanya Yoo Jae-suk berani,

Awak dengan Song Ji-hyo ke tak?

Tersenyum sinis, celah Ji Suk-jin,

Bukan Song Ji-hyo.
Usik Yoo Jae-suk,
Saya menggadaikan nyawa untuk bertanya soalan ini.

Ji Suk-jin kemudiannya mengambil kesempatan bagi menghabiskan topik ini,
Dengarkan dengan lebih lanjut mengenai soalan ini dalam episod ‘Ji Suk-jin’s World’.
Pandailah masing-masing ‘goreng’ cerita.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYouTube

“Awak Bercinta Dengan Song Jihyo Kan?” – Yoo Jaesuk Minta Jawapan Sebenar Dari Kim Jongkook


Pelakon Kim Yoo-jung baru-baru berkongsi pendapatnya mengenai watak dalam “20th Century Girl”.

ARTIKEL BERKAITAN
"Saya Rasa 'Real' " - Kim Yoojung Ulas Watak Dalam Filem '20th Century Girl'

Mesti korang dah tengok drama Netflix “20th Century Girl” yang kini menjadi bualan ramai orang? Sedih kan ending dia…
Baru-baru ini, pelakon teraju utamanya, Kim Yoo-jung berkongsi pandangannya membawa watak secara ‘double’ di samping pelakon Han Hyo-joo.

“20th Century Girl” menceritakan mengenai satu pita video yang merakamkan kenangan pada tahun 1999, akhirnya diterima oleh Na Bo-ra di masa hadapan. Kim Yoo-jung membawa watak Na Bo-ra ketika dia masih remaja, manakala Han Hyo-joo membawa watak itu ketika dia sudah menjangkau usia dewasa. Melihat kepada gandingannya bersama Han Hyo-joo, Kim Yoo-jung berkata,
Apabila saya mendengar bahawa Han Hyo-joo akan membawa watak ini, dan dia sangat senang dengan projek ini, saya sangat gembira! kami jarang berbual walaupun sering berjumpa sejak saya kecil lagi, jadi sekarang saya dapat bertemu dengannya secara sua muka dan berbual dengan lebih kerap.
Dia juga menambah,

Saya mula berlakon sejak kecil, manakala Han Hyo-joo pun sudah berlakon sejak sekian lama. Jadi, apabila kami berpeluang untuk berbual, saya akan meminta pandangan atau nasihat daripadanya mengenai lakonan. Saya rasa macam saya ada seorang kakak yang saya boleh harapkan. Saya tak pernah rasa saya seiras dengan dia namun, bila selesai sahaja penggambaran, saya makin nampak keserasian kami.
Walaubagaimanapun, Kim Yoo-jung turut berkata,
Walaupun saya tidak dapat berlakon dalam satu babak yang sama dengan Han Hyo-joo, saya akan berjumpa dengannya di set penggambaran setelah masing-masing selesai. Dia juga memesan kepada saya untuk berkongsi kesukaran dan kerisauan yang saya hadapi. Hadirnya Han Hyo-joo amat membantu saya.
Muka dorang memang nak ada iras kan…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

“Dia Sebenarnya…” – Kim Yoojung Kongsi Pandangan Bawa Watak Sama Dengan Han Hyojoo


Kesian pula dengan drama “The King: Eternal Monarch”, tiap-tiap hari mesti ada sahaja kritikan yang terpalit pada naskhah tersebut. Mungkin disebabkan ia dipromosi dengan hebat sejak daripada mulanya, jadi penonton meletakkan harapan yang tinggi kepada produk akhirnya.
Kelmarin, drama fantasi ini telah menerima kritikan ramai kerana terlampau mengiklankan pelbagai produk di dalamnya seperti kimchi, kopi, balm muka dan banyak lagi sehingga membuatkan para penonton hilang konsentrasi. Malahan ada yang kritik mengatakan bahawa mereka sedang menonton saluran home shopping.

Terbaru, Piawaian Komunikasi Korea (KCS) telah membuat keputusan untuk menapis drama atau pun program yang menayangkan babak tidak sensitif ke atas mana-mana gender. Oleh sebab itu, “The King: Eternal Monarch” telah tersangkut dek kontroversi mengenai babak yang mencabar kesaksamaan gender dan akan dikenakan amaran.

Babak yang bermasalah tersebut ialah pada episod pertama apabila watak Perdana Menteri Empayar Corea yang dilakonkan oleh Jung Eun-chae telah memberikan implikasi tidak baik dengan menyatakan sesuatu mengenai pakaian dalamnya.
Bra tanpa dawai tak boleh menyokong buah dada.

Selain itu, semasa pertandingan mengayuh bot, terdapat dua orang wanita dalam kalangan penonton telah mengeluarkan kenyataan yang seperti merendahkan lelaki.
Lelaki tidak perlu berpakaian banyak dan perlu bergerak sentiasa.

Disebabkan oleh itu, ramai yang mempersoalkan sama ada babak seperti itu akan mempromosikan stereotaip bagi sesuatu gender. Berikut adalah kenyataan daripada KCS,
Ketika berada dalam situasi di mana kesaksamaan gender adalah sesuatu yang perlu diambil berat. Media awam terutamanya siaran televisyen perlu mengorak langkah dalam mempromosikan kesaksamaan gender menerusi sensitif terhadap jantina.
Sangat merisaukan kerana perbuatan mengagungkan jenayah seks, seks komersial dan galakan kepada stereotaip tetap terhadap sesuatu jantina dapat dikesan di dalam babak tersebut.
Teguran untuk kebaikan, harap pihak produksi “The King: Eternal Monarch” terus cekal sehingga ke penghujungnya.

SUMBERInsight

Kontroversi Kesaksamaan Gender, ‘The King: Eternal Monarch’ Terima Amaran Piawaian Komunikasi Korea


Okay tak kalau Lee Ji-ah dan Lee Sang-yoon membawa watak sebagai suami dan isteri dalam sebuah drama baru?
Terbaru, kedua mereka dan beberapa pelakon lain telah disahkan bakal menerajui sebuah drama tvN bertajuk “Lady”.

Ia membawa kisah kelangsung hidup bengis seorang wanita yang perlu merebut posisi wanita pertama bagi melindungi keluarga tercinta. Wanita itu turut bersemuka dengan masa lampau yang dilupakannya, satu pembalasan dendam untuk menghukum manusia yang mengawal dan merosakkan takdirnya.
Lee Ji-ah membawa watak Hong Tae-ra yang menjalani laluan hidup sebagai calon wanita pertama selepas suaminya bertanding sebagai presiden. Dia tidak mempunyai kekesalan mengenai harta dan nama, kasih sayang suami dan anak perempuan yang cantik tetapi dia langsung tidak mempunyai ingatan tentang masa lalu. Memori yang tiba-tiba hadir itu meretakkan hidup yang sepatutnya sempurna lantas mencampaknya ke lembah tiada perhentian.

Lee Sang-yoon melakonkan watak Pyo Jae-hyun, suami Hong Tae-ra dan seorang pemaju dengan pandangan celik. Dek kepimpinan lembut dan personaliti baik, dia merupakan antara usahawan yang disukai oleh generasi MZ. Dia mempunyai kuasa untuk dikenali sebagai teknologi baru dalam industri saraf bijak dan menerima panggilan hebat dari dunia politik untuk menjadi presiden baru.

Untuk watak Go Hae-soo, Jang Hee-jin bertanggungjawab menghidupkan karakter sebagai seorang pembaca berita utama dan dianggap sebagai ikon pada masa kini, Lahir di atas wang, dia merupakan menantu kedua Kumpulan Geumjo. Wanita itu mempunyai luka lampau yang masih belum sembuh dan sentiasa mengejar kebenaran yang tidak diketahui.
Park Ki-woong pula membawa watak Jang Do-jin, seorang yang suka bersaing dan bertaruh pada setiap masa. Juga merupakan orang kaya, dia ialah suami kepada Go Hae-soo dan wakil pengurusan untuk Haechi, sebuah syarikat IT. Lelaki itu turut berkawan baik dengan Jae-hyun yang sentiasa mencabar semangat persaingan sejak kolej dan mengalami kekalahan yang menyakitkan buat pertama kali dalam hidupnya.

Manakala Bong Tae-hyu akan menjayakan watak Goo Sung-chan, si skema yang penuh dengan keinginan untuk menggodam selain merupakan pengarah penyelidikan di Haechi. Dia, Jae-hyun dan Do-jin merupakan sahabat baik sejak dahulu lagi.
Khabarnya, “Lady” sudah pun memulakan penggambaran dan akan menemui penonton di tvN pada awal 2023 nanti.
Tunggu tau!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHankook Kyungje TV

Jadi Pasangan Berkahwin, Lee Jiah & Lee Sangyoon Sah Terajui ‘Lady’


Dasom kini bakal kembali dalam drama terbaru di samping dua pelakon terkenal!

ARTIKEL BERKAITAN
Kisah Perubatan Fantasi, Kim Junghyun & Im Soohyang Akan Bintangi ‘The Season Of Kokdu’

Terbaru, Dasom telah disahkan bakal tampil dalam drama MBC, “The Season of Kokdu” di samping pelakon Kim Jung-hyun dan Im Soo-hyang.
Agensi Dasom berkata,

Kim Dasom akan menemui anda semua dengan memegang watak sebagai Tae Jung-won dalam drama “The Season Kokdu”. Kami mohon sokongan anda semua.
Drama ini mengisahkan mengenai percintaan fantasi yang mengisahkan mengenai Kokdu, lakonan Kim Jung-hyun seorang penuai yang turun ke Bumi setiap 99 tahun untuk memiliki tubuh manusia untuk menjaga roh dari mayat mereka ke alam nyata.
Dia kemudiannya bertemu dengan Han Gye-jeol iaitu lakonan Im Soo-hyang, yang merupakan seorang doktor yang mempunyai perubahan dalam kehidupan sehariannya selepas bertemu Kok Du. Dasom akan membawa watak sebagai Tae Jung-won, seorang pelajar yang merupakan graduan daripada sekolah perubatan terkemuka negara dan sentiasa di tempat pertama. Mempunyai kecantikan dan latar belakang keluarga yang luar biasa, Tae Jung-won sering dicemburui ramai.

Wah, menariknya watak-watak dorang!
Nantikan drama ni okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROSEN

Dasom SISTAR Sertai Kim Junghyun & Im Soohyang Dalam Drama ‘The Season Of Kokdu’


Bila ada peluang, tak salahkan berkongsi hasil titik peluh dengan orang lain juga…

ARTIKEL BERKAITAN
Gabungan Kim Youngdae, Park Juhyun & Kim Wooseok Dalam 'The Forbidden Marriage' Dinanti Peminat

Terbaru, agensi pelakon Kim Young-dae iaitu Outer Korea, berkongsi di dalam satu sidang media bahawa,
Kim Young-dae menderma kepada Big Issue Korea. Sumbangan itu akan digunakan untuk membantu dan menyokong proses latihan perkhidmatan vokasional oleh Big Issue kepada golongan yang memerlukan.
Buat pengetahuan, Big Issue Korea adalah merupakan yayasan perusahaan sosial yang turut menerbitkan majalah Big Issue, yang memberikan nafas baru buat golongan yang memerlukan. Ia memberi peluang dan menyokong golongan ini untuk melangsungkan kehidupan sehingga tiada seorang pun yang terpinggir.

Big Issue Korea juga berkata,
Kami ingin mengucapkan terima kasih di atas sokongan yang diberikan kepada golongan yang kurang berkemampuan ini dek kerana sekarang musim sejuk dan juga negara ini masih dilanda wabak COVID-19. Kami juga harap pengaruh baik daripada Kim Young-dae dapat menjadi contoh kepada orang ramai.
Kim Young-dae juga sempat menyuarakan pandangannya,

Sebanyak mana kasih sayang yang saya terima daripada orang ramai, saya juga ingin melakukan perkara ini sebagai tanda saya ingin membalas jasa semua dan menjadi seorang yang berguna kepada masyarakat. Sumbangan saya bukanlah jumlah yang besar, tetapi saya harap ia akan dapat digunakan di tempat yang sesuai dan baik.
Pada masa yang akan datang juga, saya akan terus berusaha untuk menjadi seorang pelakon dan seorang individu yang baik. Semua orang telah bekerja keras tahun ini, dan saya harap ianya akan kekal hebat di masa akan datang juga.
Terima kasih Kim Young-dae! Mesti ramai akan rasa bersyukur!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Ingin Jadi Individu Berguna, Kim Youngdae Beri Sumbangan Kepada Big Issue Korea


Song Joong-ki memang tidak dinafikan lagi soal lakonannya yang serba boleh.

ARTIKEL BERKAITAN
"Tak Sabarnya" - Song Joongki Dilihat Jalani Penggambaran ‘Chaebol’s Family Youngest Son’

Kini, Song Joong-ki telah membintangi pelbagai naskhah hit seperti “A Werewolf Boy”, “Arthdal Chronicles”, “Vincenzo” dan banyak lagi. Baru-baru ini, Song Joong-ki terlibat dengan penggambaran dan temu bual bersama majalah Vogue Hong Kong.
Dalam temu bualnya selepas penggambaran, dia ditanya tentang kebimbangannya sebagai seorang pelakon dan bagaimana dia mengatasinya. Menurut Song Joong-ki,

Saya mempunyai dua kebimbangan utama. Bagaimana untuk meningkatkan kemahiran lakonan saya dan bagaimana untuk menjadi seorang pelakon yang lebih baik. Sejujurnya, saya tidak menemui jawapan yang jelas mengenai perkara ini, daripada apa yang saya rasa semasa berlakon selama bertahun-tahun. Saya telah mengumpul masa untuk menyerap apa yang saya alami dan pelajari setiap kali saya berlakon.

Selepas siri Netflix “Vincenzo” dikeluarkan tahun lepas, ia serta-merta mencetuskan gelombang pengejaran di seluruh dunia. Ia mempunyai penonton yang lebih luas daripada “Descendants of the Sun” dan turut meluaskan penglihatan Song Joong-ki. Dia berkata,

Saya sentiasa menantikan rating dan reaksi penonton apabila saya berlakon, dan kejayaan ‘Descendants of the Sun’ dan ‘Vincenzo’ sebenarnya di luar imaginasi saya, terutamanya ‘Vincenzo’. Kebanyakan penonton yang menonton ‘Vincenzo’ datang dari kalangan budaya yang berbeza, dan jarang sekali mereka semua boleh bersatu apabila menontonnya. Melihat orang dari negara berbeza bercakap tentang drama ini juga merupakan pengalaman yang sangat baru bagi saya, seolah-olah ia juga membuka pintu baru untuk saya memahami fikiran mereka.
Dalam “Vincenzo”, Song Joong-ki memegang watak sebagai penasihat undang-undang Mafia Itali. Dialognya dalam bahasa Itali dalam drama itu sangat lancar, menunjukkan kemahiran bertuturnya dalam bahasa asing. Dia berkongsi,
Sebelum penggambaran, saya juga banyak menghabiskan masa membaca dialog dalam bahasa Itali. Sudah tentu bahasa asing tidak mudah bagi saya sama sekali. Sambil berlatih sebutan dan artikulasi, saya juga perlu perlu menguasai emosi watak. Dalam dua tahun lalu, karya yang saya bintangi semuanya melibatkan bahasa asing. Sehubungan dengan itu, dalam drama ‘Bogota’ yang belum ditayangkan, watak saya juga bercakap bahasa Sepanyol, jadi saya boleh mempelajari bahasa dan budaya yang berkaitan negara itu setiap kali saya membuat penggambaran.

Naskhah lakonan Song Joong-ki yang mana korang paling suka?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERVogue

“Saya Nak Jadi Pelakon Yang Lebih Baik..” – Song Joongki Luah Kebimbangan Sebagai Pelakon


Drama kegemaran ramai sejak kebelakangan ini akhirnya melabuhkan tirai kelmarin.
Sinopsis
“The Red Sleeve” mengisahkan hubungan romantik di antara pengiring istana Sung Deok-im (Lee Se-young) yang mahu melindungi pilihan hidupnya dan maharaja Yi San (Lee Jun-ho) yang meletakkan negara sebelum cinta.

Seperti dijangka
[Amaran SPOILER]
Meskipun ramai yang sudah mengagak kesudahannya memandangkan ia merupakan cerita berdasarkan sejarah sebenar, sakit apabila melihat kesudahan Yi San dan Sung Deok-im. Dipaparkan dengan kebahagiaan pendek pasangan itu selepas menjadi suami isteri, emosi keduanya mula merudum apabila anak pertama mereka mati kerana wabak.

Lebih menyakitkan apabila Sung Deok-im mengucapkan kata-kata cinta dan pesanan buat Yi San sebelum menghembuskan nafas terakhirnya selepas gering dek melahirkan anak kedua mereka. Tiada apa yang dapat diungkap melihat raja itu menangis teresak-esak di samping isteri kesayangan.

Rating tinggi
Ternyata realistik mengikut cerita sebenar, kisah cinta Yi San dan Sung Deok-im mendapat sokongan ramai sejak dari awal tayangannya. Oleh kerana kepopularitian “The Red Sleeve”, tidak hairan ianya sering meraih rating tinggi pada saban episod.
Malah episod terakhirnya mencatatkan rating terbaik sepanjang tayangan iaitu 17.4%. Satu rekod yang baik buat MBC bagi drama yang ditayangkan di salurannya pada 2021.
Macam mana nak ‘move on’ dengan kisah Yi San dan Sung Deok-im agaknya?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kesudahan Dijangka, Episod Akhir ‘The Red Sleeve’ Capai Rating Tertinggi Sepanjang Tayangan


Nampaknya, Gong Hyo-jin dan Kevin Oh bakal mendirikan rumah tangga tak lama lagi!

ARTIKEL BERKAITAN
Sah Bercinta, Agensi Respon Laporan Gong Hyojin & Kevin Oh Bakal Berkahwin

Pada 17 Ogos, satu media melaporkan bahawa Gong Hyo-jin dan Kevin Oh akan melangsungkan perkahwinan mereka pada Oktober ini di New York.
Berikutan itu, agensi bagi pelakon tersebut memberi respon,

Helo, ini Management Soop.
Kami ingin berkongsi berita tentang pelakon Gong Hyo-jin. Gong Hyo-jin dan Kevin Oh akan memulakan bahagian baru dalam kehidupan mereka bersama.
Mengikut kehendak kedua-duanya, perkahwinan mereka akan diadakan secara tertutup pada bulan Oktober ini dengan hanya keluarga mereka.
Kami meminta pemahaman anda bahawa kami tidak dapat memberitahu anda secara terperinci. Kami memohon restu dan galakan anda untuk masa depan mereka berdua, yang akan mengambil langkah berharga mereka ke lembaran baru dalam hidup.
Terima kasih.

Untuk pengetahuan, Gong Hyo-jin dan Kevin Oh telah mengesahkan hubungan mereka pada April lalu.

Tahniah buat pasangan ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Tahniah! Gong Hyojin & Kevin Oh Bakal Berkahwin Oktober Ini


Selepas “Alchemy of Souls”, pasti ramai yang teruja untuk tonton drama baru lakonan Go Youn-jung kan?

ARTIKEL BERKAITAN
Lee Jaewook Kongsi Foto Tanpa Pakai Baju, Respon Go Younjung Ini Buat Peminat Syok

Terbaru, Disney+ telah melancarkan foto Go Youn-jung dari drama “Moving”, yang bakal ditayangkan pada 9 Ogos ini.
Untuk pengetahuan, “Moving” adalah drama yang berkisar tentang pelajar sekolah menengah yang mempunyai kuasa ghaib dan bekas ibu bapa ejen rahsia, yang berusaha untuk menyembunyikan kebolehan luar biasa mereka.

Dalam drama ini, Go Youn-jung akan membawa watak sebagai Jang Hee-soo, seorang senior sekolah menengah dengan kebolehan regeneratif luar biasa, sama seperti bapanya Jang Joo-woon (Ryu Seung-ryong).

Pada satu hari, dia telah melalui beberapa peristiwa yang membawanya ke masa lalu yang menyakitkan dan dia harus berpindah ke sekolah menengah baru. Meskipun sukar pada awalnya namun, Hee-soo beransur-ansur menemui semula kegembiraan dalam hidupnya selepas dia mendedahkan rahsia mengenai kuasanya kepada rakan sekelas.
Selain Go Youn-jung, pelakon lain yang akan turut membintangi drama ini adalah Han Hyo-joo, Ryu Seung-ryong, Lee Jung-ha, Jo In-sung dan ramai lagi.
Jangan lupa tonton “Moving” pada 9 Ogos ini di laman Disney+!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTen Asia

Cuba Sembunyi Kuasa Ghaib, Tonton Go Younjung Dalam Siri Disney+ ‘Moving’ Pada Ogos Ini


Siap sedia semua untuk K-Drama baru bakal menemui penonton di Netflix!

ARTIKEL BERKAITAN
Dari Penulis 'Fight For My Way', IU & Park Bogum Sah Terajui Drama 'You Have Done Well'

Terbaru pada 4 April, syarikat produksi Pann Entertainment telah mengumumkan bahawa drama “You Have Done Well” akan ditayangkan di Netflix.
Selain itu, syarikat produksi turut memberitahu bahawa mereka telah menandatangani kontrak bersama Netflix Worldwide Entertainment LCC bagi menghasilkan kandungan asal, dah tempoh kontrak adalah sehingga 31 Oktober 2025.

Untuk pengetahuan, “You Have Done Well” akan diterajui Park Bo-gum dan IU, menceritakan kisah hidup Ae-soon dan Gwan-shik yang dilahirkan di Pulau Jeju pada tahun 1950-an.

Dalam drama ini, Park Bo-gum akan menghidupkan watak Gwan-shik, seorang yang sangat rajin dan pendiam. Meskipun tidak tahu bagaimana untuk bertindak sekiranya Ae-soon menangis atau ketawa, dia seorang yang sentiasa menyayanginya dari awal lagi dan mencurahkan segalanya untuk mencintainya.
Manakala IU akan memegang watak Ae-soon, seorang yang suka memberontak tetapi akan gementar setiap kali dia melakukannya. Dia juga bermimpi untuk menjadi seorang penyair walaupun dia tidak dapat pergi ke sekolah dan dia adalah watak berani yang tidak sembunyikan sebarang emosi.
Sementara itu, “You Have Done Well” telah selesai sesi pembacaan skrip dan akan memulakan penggambaran tak lama lagi.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

Diterajui Park Bogum & IU, Drama ‘You Have Done Well’ Bakal Tayang Di Netflix Nanti


Selepas 20 episod bersiaran, akhirnya “Our Blooming Youth” telah pun melabuhkan tirainya semalam.

ARTIKEL BERKAITAN
Kisah Putera Raja Tersakiti, Episod Awal 'Our Blooming Youth' Raih Rating Baik

Drama ini mengisahkan tentang seorang putera raja, Putera Mahkota Lee Hwan (Park Hyung-sik), yang menderita akibat sumpahan misteri dan seorang wanita genius Min Jae-yi (Jeon So-nee), yang dituduh membunuh ahli keluarganya. Percintaan mereka berkembang melalui proses lelaki menyelamatkan wanita daripada tuduhan palsunya, dan wanita menyelamatkan lelaki itu daripada sumpahan.
[Amaran SPOILER]
Walaupun sudah menjadi Raja namun sepertinya masih ada yang membelenggu hati Lee Hwan. Selepas menerima nasihat, lelaki itu disahkan menghidapi ‘penyakit cinta’ dan diminta supaya bertemu semula Min Jae-yi.

Tak lama kemudian, lelaki itu mengakui perasaan cintanya apabila bertemu mata bersama Jae-yi. Mereka kemudiannya berpelukan dan bercium, sekaligus membuktikan perasaan yang sama antara keduanya.

Dalam episod akhir ini, “Our Blooming Youth” mencatatkan rating sebanyak 4.9% iaitu rekod terbaik sepanjang tayangan.
Korang dah habis tengok ke?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERThe Fact

Cinta Bersatu, ‘Our Blooming Youth’ Tamat Dengan Rating Tertinggi


Pelbagai drama Korea telah ditayangkan pada 2022, agak-agaknya K-Drama manakah yang paling banyak menjadi bualan penonton?

ARTIKEL BERKAITAN
3 Bulan Tamat, Individu Tuduh 'Snowdrop' Putar Belit Sejarah Disaman JTBC

Terbaru pada 29 Ogos, Twitter Korea telah mengeluarkan maklumat baharu tentang penglibatan pengguna Twitter dengan kandungan Korea seperti drama, filem dan webtoon.
Menurut carta yang dikeluarkan, negara yang paling banyak ‘tweet’ tentang kandungan Korea pada tahun 2022 ialah Korea Selatan. Kemudian, diikuti dengan Thailand, Amerika Syarikat, Filipina, Indonesia, India dan Malaysia berada di tempat ke-7.

Bukan itu sahaja, top 10 K-Drama yang paling banyak menjadi bualan netizen seluruh dunia di Twitter pada 2022 juga telah dikongsi.

Menurut analisis yang diambil dari tarikh 1 Januari 2022 hingga 18 Ogos 2022, drama lakonan Ji-soo BLACKPINK dan Jung Hae-in iaitu “Snowdrop” merupakan siri yang paling kerap disebut di Twitter. Diikuti dengan “Twenty Five, Twenty One” di tempat kedua, “A Business Proposal”, “All of Us Are Dead” dan “Our Beloved Summer”.
Korang dah tonton ke semua drama dalam carta top 10 di atas?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

‘Snowdrop’ Duduki Tempat Pertama, Ini 10 K-Drama 2022 Paling Banyak Jadi Sebutan Di Twitter


Han Hyo-joo memang tidak dinafikan adalah salah seorang pelakon Korea yang paling menawan.

ARTIKEL BERKAITAN
Ingin Cabar Diri, Han Hyojoo Dedah Lebih Gemar Berlakon Watak Aksi Kini

Baru-baru ini, Han Hyo-joo telah berkongsi beberapa foto di laman Instagram miliknya, di mana dia mempromosikan jenama barang kemas ‘Tiffany & Co.’.
Apa yang menarik perhatian, pelakon itu dilihat menggayakan rambut pendek, menampilkan kecantikan awet muda yang mengingatkan netizen kembali ketika usianya awal 20-an.

Untuk pengetahuan, sudah hampir 10 tahun sejak Han Hyo-joo dilihat dengan rambut pendek, sejak dia membintangi filem “Cold Eyes” pada 2013.

View this post on Instagram

A post shared by Hanhyojoo (@hanhyojoo222)

Selepas melihat perubahan baru Han Hyo-joo, ramai peminat mula tertanya-tanya sebab pelakon itu memotong rambutnya. Ada yang menebak bahawa dia ingin mencuba gaya baru dan ada juga yang meneka bahawa dia akan tampil dengan imej berlainan dalam naskhah baru.
Antara komen yang ditulis netizen:
Dia sangat cantik walaupun berambut pendek.

Rambut pendek sangat sesuai dengannya.

Adakah Han Hyo-joo sedang melakukan penggambaran drama baru?
Nampak makin muda kan Han Hyo-joo?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Tampil Dengan Rambut Pendek, Penampilan Baru Han Hyojoo Jadi Perhatian Kini


Kecoh baru-baru ini mengenai Kim Sae-ron yang menghadapi tindakan undang-undang akibat memandu di bawah pengaruh alkohol yang mana turut menjejaskan aktiviti lakonannya. Terbaru, Kim Sae-ron memuat naik satu kenyataan di akaun rasmi sosial medianya.
Selepas menerima pelbagai kecaman dan juga impak yang agak besar terhadap kerjayanya, Kim Sae-ron tampil memuat naik surat tulisan tangan permohonan maaf melalui akaun Instagramnya, (@ron_sae).

Melalui satu ‘posting’ yang dimuat naik, surat tulisan tangan itu merupakan permohonan maaf yang ikhlas oleh Kim Sae-ron dimana dia menyatakan bahawa,

Saya minta maaf untuk mengeluarkan permohonan maaf yang agak lewat selepas menyebabkan kemalangan dan kerosakan. Saya menyebabkan kemalangan yang merosakkan harta benda awam di Gangnam sekitar jam 8:00 pagi pada 18 Mei lalu. Pada waktu itu, saya sedar saya melakukan kesilapan besar ketika di bawah pengaruh alkohol.
Selepas melakukan pertimbangan atas tindakan saya yang salah, yang mana telah menyebabkan kerosakan kepada begitu ramai orang, termasuk peniaga, rakyat, dan pekerja pemulihan. Saya sepatutnya bertindak lebih berhati-hati dan bertanggungjawab, tetapi saya tidak melakukannya. Saya memohon maaf dengan ikhlas.
Kerosakan yang disebabkan oleh kemalangan itu sedang diselesaikan oleh syarikat, dan kami akan melakukan yang terbaik untuk berkomunikasi dan menyelesaikannya secara rasional sehingga selesai.
Tiada alasan untuk kejadian malang itu, dan saya kecewa dan sangat malu dengan kesilapan yang telah saya lakukan.
Kim Sae-ron dilihat sangat menyesal atas tindakannya yang tidak bermoral dan sedang berusaha memperbaiki kesilapannya. Jadi, diharapkan perkara ini dapat diselesaikan dengan baik dan berjaya menjernihkan keadaan.
Teruskan semangat Kim Sae-ron!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Kim Saeron Muat Naik Surat Permohonan Maaf Di Akaun Sosial Peribadi


Siap sedia semua untuk siri Korea baru di Netflix!

ARTIKEL BERKAITAN
Berlatarkan 1900-an, Park Jungmin & Jeon Yeobeen Dilamar Sertai Hyunbin Dalam Filem Aksi 'Harbin'

Pada 2 Ogos, Netflix Korea telah melancarkan poster pertama untuk drama “Glitch” akan datang, yang dibintangi Jeon Yeo-been dan Nana.
Untuk pengetahuan, “Glitch” mengisahkan tentang dua wanita, Ji-hyo dan Bo-ra. Ji-hyo ialah seorang wanita yang boleh melihat makhluk asing, manakala Bo-ra ialah wanita yang mengejar makhluk asing sepanjang hidupnya. Suatu hari, teman lelaki Ji-hyo hilang dari muka bumi dan mereka berdua bekerjasama untuk menyelesaikan misteri itu.

외계인을 보는 여자 지효, 외계인을 추적하는 보라. 사라진 지효의 남자친구를 찾던 두 사람이 ‘미확인’ 미스터리 실체에 점점 다가섭니다. 4차원 그 이상의 추적극 <글리치>, 10월 7일 오직 넷플릭스에서. #글리치 #Glitch #전여빈 #JeonYeoBeen #나나 #NANA #넷플릭스 #Netflix pic.twitter.com/BVq5RFvgJD
— Netflix Korea｜넷플릭스 코리아 (@NetflixKR) September 2, 2022

Tambahan, siri ini ditulis oleh Jin Han-sae dari “Extracurricular” dan diarahkan oleh Noh Deok dari “Temperature of Love”. Drama ini dijangka akan menyampaikan jalan cerita baru yang mengejutkan kepada penonton.

Jangan lupa nantikan “Glitch” bakal menemui penonton pada 7 Oktober ini di Netflix!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSPOTV NEWS

Dua Wanita Dengan Makhluk Asing, ‘Glitch’ Lakonan Jeon Yeobeen Tayang Di Netflix Oktober Ini


Tak puas betul 8 episod sahaja, sebab itu ramai yang ‘demand’ “The Witch’s Diner” dipanjangkan lagi tayangannya.
Terbaru, penulis drama itu iaitu Lee Young-sook telah berkongsi cerita mengenainya dan kemungkinan musim kedua.

Katanya,
Bermula daripada awal siri ini, Hee-ra (Song Ji-hyo) dan Mr. Oh (Ha Do-kwon) dipaparkan sebagai kenalan rapat. Kita tak pernah lihat fasa kekok mereka. Jikalau benar ada musim kedua dan saya dipilih untuk menulisnya, saya berasa seronok jika Jin (Nam Ji-hyun) dan Gil-yong (Chae Jong-hyeop) bekerja sebagai ahli sihir dan penyokong amatur. Hee-ra akan tampil membantu manakala Mr. Oh pula bertanggungjawab untuk mengemaskan sekiranya ada kesilapan berlaku. Atau mungkin ada penjahat yang mahu bertentang dengan Hee-ra.
Walaubagaimanapun, ia hanyalah imaginasi Lee Young-sook sekiranya musim kedua benar-benar berlaku. Namun buat masa ini, tiada apa yang disahkan lagi.

Not bad juga kalau plot musim kedua “The Witch’s Diner” macam ini kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERFinancial News

“Mungkin Ada Musuh Lawan Heera..” – Penulis ‘The Witch’s Diner’ Dedah Kemungkinan Musim Kedua


Pastinya ramai yang ternanti-nantikan kedatangan gergasi Kpop ini ke Malaysia untuk mengadakan konsert. Adakah ia akan menjadi kenyataan? Pada tahun lepas memang sudah ada ura-ura untuk Malaysia mengadakan konsert BTS apabila YB Syed Saddiq membuat kenyataan yang beliau aku melakukan apa cara sekalipun untuk merealisasikannya. Kenyataan itu dibuat selepas CEO AirAsia Tony Fernandes yang berulang kali memuatnaik Instagram dan Twitternya nya menyatakan kemungkinan menjemput BTS ke Malaysia dalam siri jelajah mereka.

“Am I going to bring BTS to Malaysia? Yes, I am! My wife is Korean… I am very confident that BTS will come to Bukit Jalil… I will do my best.”
Klip ucapan Tony Fernandes semasa menyatakan akan membawa BTS ke Malaysia

Namun impian peminat-peminat Kpop dan terutamanya BTS Army mungkin tidak menjadi kenyataan. Berdasarkan jadual jelajah konsert BTS 2019 seperti di bawah, Malaysia bukanlah salah satu destinasi mereka. Bahkan jadual padat tersebut menunjukkan tiket konsert yang akan diadakan pada bulan Jun jua kebanyakkannya sudah ‘sold out’.

Jadual Jelajah Konsert BTS

Walaupun BTS tidak hadir ke Malaysia berdasarkan jadual jelajahnya, peminat-peminat mereka boleh menyaksikan mereka secara ‘live’ di negara jiran kita. Mereka akan mengadakan konsert di Bangkok pada bulan 6 dan 7 April ini di sana sempena jelajah mereka. Sudah pastilah satu pengalaman yang tidak akan dapat dilupakan apabila dapat menyaksikan kumpulan Kpop nombor satu di Korea masa kini.

Harapan peminat-peminat Malaysia semestinya agar jelajah BTS untuk pertengahan akhir tahun 2019 memuatkan  Malaysia sebagai salah satu destinati konsert mereka.

BTS Konsert di Malaysia, Angan-Angan Atau Bakal Jadi Kenyataan?


Merupakan drama pertama Seo Ye-ji selepas terpalit kontroversi pada setahun lalu, pasti ramai yang menantikan kepulangan pelakon berbakat itu.

ARTIKEL BERKAITAN
Terpalit Kontroversi, Pihak Produksi Kongsi Sebab Pilih Seo Yeji Terajui 'Eve'

Pada 13 April, “Eve” yang dibintangi oleh Seo Ye-ji, Lee Sang-yeob, Park Byung-eun dan Yoo Sun, telah mengesahkan tarikh tayangannya.
Bagi yang belum tahu, “Eve” ialah drama romantik thriller mengenai seorang wanita yang cuba membalas dendam dek kematian bapanya dan menceritakan saman penceraian golongan konglomerat yang bernilai 2 trilion won.

Seo Ye-ji bakal membawa watak Lee Ra-el di mana dia merupakan seorang pewaris kaya dan merupakan seorang ‘bunga berbahaya’. Bahkan dia merupakan tumpuan utama dalam saman terbesar di Korea itu. Manakala Lee Sang-yeob bertanggungjawab menghidupkan watak Seo Eun-pyeong iaitu ahli termuda di Perhimpunan Kebangsaan.
Selain itu, Park Byung-eun akan berlakon sebagai CEO Kang Yoon-gyeom yang jatuh cinta apabila melihat Lee Ra-el, manakala Yoo Sun akan melakonkan watak sebagai Han So-ra, isteri kepada CEO itu dan merupakan anak tunggal seorang ahli politik berpengaruh.

Paling dinantikan, “Eve” bakal menemui penonton pada 25 Mei ini selepas tamatnya “Murderer’s Shopping List”.
Teruja untuk saksikan lakonan Seo Ye-ji kembali!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

‘Eve’ Lakonan Seo Yeji & Lee Sangyeob Sah Bakal Temui Penonton Mei Ini


Nampaknya, drama “Pachinko” telah memenangi anugerah di Amerika Syarikat.

ARTIKEL BERKAITAN
Cerita Cinta Lee Minho & Gong Hyojin Di Angkasa, 'Ask The Stars' Bakal Tayang 2024

Terbaru, para pelakon dari drama “Pachinko” telah meluahkan perasaan gembira mereka selepas memenangi anugerah ‘Best Ensemble Cast’ di majlis anugerah ‘American Film Independent Spirit’, yang diadakan di Santa Monica, California.
Meluahkan rasa syukur buat peminat, Lee Min-ho memberikan ucapan,

Kami sangat berterima kasih kepada Anugerah American Film Independent Spirit kerana memberikan kami anugerah yang begitu bermakna. Kami sedang menjalani penggambaran musim kedua dengan di Kanada. Jadi, sila nantikan musim kedua juga. Ia adalah satu penghormatan untuk menang anugerah ini, dan kami juga berterima kasih kepada peminat yang menyokong drama ‘Pachinko’. Kami ingin mengucapkan ribuan terima kasih.

Info tambahan, “Pachinko” merupakan drama bersiri yang mengisahkan perang antara keamanan, cinta dan perpisahan berbilang generasi serta kemenangan dan penghakiman yang merangkumi Korea, Jepun, dan Amerika Syarikat.

Tahniah!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMBN

“Terima Kasih”- Pelakon ‘Pachinko’ Luah Perasaan Lepas Menang Anugerah Di Amerika


Selepas “Vincenzo”, pasti ramai penonton yang menantikan drama Song Joong-ki yang seterusnya.

ARTIKEL BERKAITAN
Larikan Diri Dari Realiti Neraka, Song Joongki Dilamar Terajui Filem Noir 'Hwaran'

Bagi yang belum tahu, Song Joong-ki telah disahkan akan membintangi drama JTBC akan datang “Chaebol’s Family Youngest Son” yang turut disertai Shin Hyun-been, Lee Sung-min, Park Ji-hyun, Tiffany dan ramai lagi.
Terbaru pada 29 Julai, dilaporkan bahawa Song Joong-ki, Shin Hyun-been dan Lee Sung-min telah selesai menjalani penggambaran untuk drama tersebut baru-baru ini. Bagaimanapun, disebabkan oleh baki bahagian pelakon lain, penggambaran penuh dijadualkan bersambung sehingga Ogos.

Untuk pengetahuan, “Chaebol’s Family Youngest Son” membawa kisah seorang setiausaha kepada keluarga kaya, yang dilahirkan semula sebagai anak lelaki bongsu dalam keluarga tersebut. Song Joong-ki akan membawa watak Yoon Hyun-woo, seorang pemuda yang mati dibunuh selepas dituduh menggelapkan wang keluarga Kumpulan Sunyang meskipun dia setia berkhidmat dengan mereka. Dia kemudiannya dilahirkan semula sebagai anak bongsu keluarga berkenaan dan bekerja keras untuk mengambil alih syarikat tersebut untuk membalas dendam.

Dalam pada itu, drama ini telah dijadualkan untuk tayang pada separuh kedua 2022 nanti, selepas selesai penggambaran dan pasca produksi.
Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoynews24

Akan Tayang Tak Lama Lagi, ‘Chaebol’s Family Youngest Son’ Lakonan Song Joongki Tamat Penggambaran


Pelakon Ahn Hyo-seop sememangnya berjaya memukau hati penonton dengan aura tampannya. Bagaimana dengan bakat lakonannya? Berjaya memikat hati penonton tak?

ARTIKEL BERKAITAN
"Bersyukur Dibantu Han Sukkyu" - Ahn Hyoseop Kongsi Perasaan Terajui 'Dr. Romantic 2'

Baru-baru ini, Ahn Hyo-seop tampil bersama jenama majalah terkenal, VOGUE MAN HONG KONG, sebagai artis muka hadapan. Selesai sahaja sesi penggambaran, Ahn Hyo-seop sempat menyertai VOGUE MAN HONG KONG untuk satu sesi temu bual bagi berkongsi sedikit sebanyak mengenai kerjayanya. Walaupun drama hit, “Business Proposal” sudah lama tamat bersiaran, namun kejayaan drama itu masih disebut sehingga kini. Ahn Hyo-seop berkata,
Setiap waktu dalam sesi penggambaran masih segar dalam memori saya. Saya masih ingat segala gelak ketawa dan kenangan manis bersama para pelakon dan krew produksi. Lokasi penggambaran kami juga, merupakan satu tempat yang menyeronokkan dan ia berjaya membina sesuatu yang baru antara kami semua sewaktu berkerja di belakang tabir.
Dia menambah,

Perkara yang paling penting sekali adalah apabila saya ditemukan dengan orang baik-baik dan saya dapat lihat semua orang berkerja keras, tengoklah hasil drama itu. Jadi, apabila saya melihat reaksi penonton terhadap drama ini, ianya menjadi lebih bermakna pada saya. Saya sangat seronok.
Apabila dia ditanya mengenai hala tujunya sebagai pelakon, Ahn Hyo-seop berkata,
Saya mahu terus membuktikan kebolehan saya sebagai pelakon. Seperti biasa, saya akan terus mencari cara untuk terus maju ke hadapan.
Menjurus kepada itu, dia turut ditanya mengenai drama adaptasi daripada drama Taiwan, Some Day Or One Day” yang akan datang iaitu “Into Your Time”. Drama itu dikhabarkan bakal ditayangkan menerusi Netflix namun tarikh siaran masih belum diumumkan.

Sesi penggambaran berlangsung dengan baik dan saya akan menikmati segala waktu yang ada dengan baik. Drama ini dijangka bakal ditayangkan pada tahun hadapan, jadi sama-sama kita nantikan!
Yay tak sabarnya tengok drama baru!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

“Saya Akan Terus Buktikan…” – Ahn Hyoseop Mahu Terus Maju Dalam Industri Lakonan


Sebelum ini, kita dengar ura-ura mengenai Ravi yang sedang menyiapkan lagu terbarunya. Ha rasa-rasa tu betul ke tidak…

ARTIKEL BERKAITAN
Ravi VIXX Kongsi Perkembangan Terbaru Selepas Keluar Dari '2 Days 1 Night'

Perkara itu sememangnya betul lah korang! Akhirnya, Ravi bakal keluarkan single terbarunya, “Bye”.
Menurut agensinya, GROOVL1N memuat naik satu imej teaser bagi single Ravi yang akan datang. Berdasarkan imej teaser yang dimuat naik, tema lagu itu mula menjadi teka-teki peminat. Ada yang mula mengatakan bahawa lagu tersebut akan menjadi satu lagu balada yang tenang atau sebaliknya.

https://twitter.com/GROOVL1N_GTCK/status/1557290664290684928
Namun, lagu Ravi ini masih terdapat satu teka-teki di mana jika dilihat pada poster tersebut, penyanyi gandingan untuk lagu ini masih belum diberitahu. Nampak gayanya, masih ada kejutan daripada Ravi lah selepas ini!

Single baru Ravi, “Bye” dikatakan akal dilancarkan menerusi pelbagai platform muzik bermula 15 Ogos ini.
Ha, korang tunggu update seterusnya okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Penyanyi Gandingan Masih Dirahsiakan, Ravi VIXX Lancar Imej Teaser Single Terbaru ‘Bye’


Akhirnya, filem “Secret” sudah pun selesai menjalani penggambaran baru-baru ini!
Umum pihak produksinya,

Kami memulakan penggambaran pada November tahun lalu dan selepas tiga bulan perjalanan, kami memulakan pos-produksi pada 21 Januari lalu.
Adaptasi daripada filem Taiwan, “Secret” membawa kisah pertemuan Yoo-jun (Do Kyung-soo) iaitu seorang pelajar piano genius dengan Jung-ah (Won Jin-ah, seorang pelajar yang bermain muzik misteri di sebuah bilik latihan usang di universiti itu.
Filem asalnya yang diriliskan pada 2008 nyata mencipta fenomena pada ketika itu apabila kesemua runut bunyinya menjadi kegilaan ramai, malah mencipta sindrom bagi filem romantik.

Do Kyung-soo akan membawa watak Yoo-jun, seorang pemain piano genius yang mengalami ‘slump’ dalam kariernya. Won Jin-ah pula berlakon sebagai Jung-ah, pelajar muzik yang menyimpan rahsia rapi. Manakala Shin Ye-eun pula akan menghidupkan watak in-hee, seorang pemain violin yang mempunyai personaliti berani.

Filem ini akan menggambarkan kisah romantik segar di antara Yoo-jun dan kedua wanita itu.
Kongsi Do Kyung-soo,
Seronok dapat bekerja dengan pengarah dan pelakon yang baik. Saya merasakan bahawa naskhah ini akan memberikan penonton satu perasaan yang sukar untuk dilupakan.
Ulas Won Jin-ah pula,
Saya rasa saya tak akan lupakan waktu istimewa yang saya lalui sebagai Jung-ah. Sila nantikan naskhah yang menggabungkan muzik dan cinta.
“Secret” bakal menemui penonton selepas ianya selesai menjalani pos-produksi.
Tak sabarnya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Diterajui Do Kyungsoo EXO & Won Jinah, Penggambaran Filem ‘Secret’ Sudah Selesai


Korang ingat tak SUPER JUNIOR pernah gaduh dulu?

ARTIKEL BERKAITAN
Akhirnya! SUPER JUNIOR Bakal Kembali Dengan Album 'The Road: Celebration' Disember Ini

Terbaru, tiga orang ahli SUPER JUNIOR, Lee-teuk, Shin-dong dan Lee Dong-hae tampil sebagai tetamu di rancangan “Sun Mi’s Showterview”. Menerusi rancangan tersebut, video di satu program muzik menjadi topik perbualan mereka dalam episod itu. Sebelum ini, video yang pernah tular tersebut telah berjaya menimbulkan khabar angin kononnya Eun-hyuk dibuli dalam kalangan ahli SUPER JUNIOR. Mereka yang pernah memenangi carta muzik mingguan dengan lagu “Mr. Simple” pada 2011, dilihat bergaduh ketika memberi ucapan penerimaan hadiah.
Mengingati insiden itu, Shin-dong berkata,

Ia sampai satu tahap di mana kumpulan kami boleh dibubarkan akibat pergaduhan itu.
Lee-teuk menambah,
Ketika itu, PD yang bertanggungjawab menjaga kami, terus memarahi semua orang dengan berkata, “Perangai apa yang kami semua buat sewaktu memenangi hadiah ketika itu?”
Lee-teuk juga sempat menceritakan semula bagaimana pergaduhan antara mereka berlaku.

Kami mempunyai kolaborasi pentas dengan f(x), tetapi ia dibatalkan kerana kecederaan buku lali Luna. Saya kemudian cuba menghidupkan suasana kembali, dan apabila ia menjadi lebih baik, saya berbaring dengan selimut menutupi muka saya.
Tetapi seseorang bertindak untuk ‘bergurau’ dengan menyimbah air ke muka saya. Saya sudah memberi amaran kepada orang itu, tetapi saya masih sangat marah kerana orang itu masih meneruskan gurauannya.
Dia menyambung.
Ketika itu, saya menggulung selimut saya dan baling ke arah Dong-hae namun dia menafikan itu kerja dia. Saya nampak Eun-hyuk seperti sedang menahan ketawa, jadi saya memukul belakang kepalanya. Dia juga menafikan bahawa dia yang buat. Akhirnya, Kyu-hyun mengaku jadi saya terus tampar dia.
Kyu-hyun yang agak terkejut dengan tindakan Lee-teuk cuba membela dirinya dengan berkata kepada Lee-teuk bahawa dia tidak boleh menampar begitu sahaja. Dek kerana terlalu mengikutkan perasan marah, Lee-teuk malah menampar Kyu-hyun lagi sekali.
Bagaimanapun, Lee-teuk dan Kyu-hyun sudah berbaik sewaktu di bilik menunggu namun, Eun-hyuk masih terkesan kerana dia dipukul tanpa sebab. Dek kerana itu juga, mereka semua naik ke pentas untuk memberi ucapan, tanpa senyuman di wajah kerana pergaduhan itu.
Ketika di pentas, Shin-dong berusaha untuk menceriakan semula suasana namun, semua ahli tidak menghiraukannya. Sebaik sahaja mereka semua kembali ke bilik menunggu, Shin-dong memarahi mereka semua.
Kamu semua ni profesional atau tidak? Saya cuba sebaik mungkin supaya tidak nampak terlalu jelas kalian bergaduh tapi seemua masih dengan perangai masing-masing!
Shin-dong menambah,
Saya sudah tidak tahan melihat semua orang begitu jadi saya terus keluar membeli ayam dan soju dan mengajak mereka semua ke Sungai Han. Kami berborak, berpeluk, menangis dan akhirnya bermaafan di sana. Tapi mereka tak minum, saya pula yang mabuk.
Ha, begitulah adat berkawan… kena pandai jaga hati kawan ya…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

“Saya Ketuk Belakang Kepala Dia” – SUPER JUNIOR Hampir Dibubarkan Akibat Bergaduh?


Tamat sudah drama “Do Do Sol Sol La La Sol” selepas 16 episod ke udara, antara drama ringan yang dicintai penonton kini!
Buat yang tak tahu, ia adalah sebuah kisah komedi romantik mengenai seorang pemain piano Goo Ra-ra (Go A-ra) yang jatuh terduduk apabila keluarganya mengalami kegagalan. Cuba untuk bangun dengan melawat ke sebuah akademi piano ‘La La Land’ yang terletak di sebuah perkampungan kecil, tanpa sengaja wanita ini telah berkenalan dengan seorang lelaki dingin dan misteri iaitu Sunwoo Jun (Lee Jae-wook) yang sepertinya menyimpan pelbagai rahsia.

[Amaran SPOILER]
Selepas membuatkan penonton berdebar kerana sedutan ending yang mendebarkan, semua akhirnya dapat menarik nafas lega apabila menonton episod akhir kelmarin. Rata-ratanya mula bersedih apabila mengetahui bahawa Jun menghidapi penyakit Leukemia dan mungkin tidak dapat hidup lama bahkan lelaki itu membuat keputusan drastik untuk meninggalkan Ra-ra tanpa sebarang khabar berita.

Malah dia juga dikatakan sudah ‘mati’ sehingga membuatkan Ra-ra hidup dalam kesedihan beberapa tahun lamanya. Namun dengan kuasa cinta, Jun tiba-tiba muncul semula di hadapan wanita itu selepas 5 tahun menghilangkan diri. Kononnya dia mahu sembuh sepenuhnya sebelum bersama dengan Ra-ra.

Walaupun ia berakhir gembira, penonton meluahkan rasa keliru dengan kesudahan drama ini yang memberi bayangan Jun sudah tiada lagi sehingga membuatkan Ra-ra hidup sedih sedangkan lelaki itu sebenarnya masih hidup lagi. Agak selfish kata mereka!
[SPOILER Tamat]
Rating baik
Mungkin sebab ianya merupakan drama yang ringan, jadi ramai yang menontonnya bagi menonton drama yang comel dan tidak membebankan. Oleh itu, rating yang diraihnya sepanjang tayangan juga berada dalam lingkungan catatan yang baik. Malah episod akhirnya juga berjaya mencatatkan rekod 4.1%, hampir dengan rekod terbaiknya iaitu 4.2%.
Bagi yang belum menonton, jangan lupa marathon “Do Do Sol Sol La La Sol” di Netflix sekarang juga!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Episod Akhir ‘Do Do Sol Sol La La Sol’ Raih Rating Baik, Penonton Beri Respons Baik-Buruk Buat Ending


Woo Do-hwan telah kembali!
Setelah selesai khidmat ketenteraannya pada awal bulan ini, Woo Do-hwan baru-baru ini terlibat dengan penggambaran dan temu bual bersama majalah Vogue Korea. Penggambaran ini lebih bermakna buatnya, kerana ia merupakan jadual pertamanya selepas dia keluar dari servis tentera. Katanya,

Saya berfikir tentang banyak perkara, seperti bagaimana saya harus melakukan temu bual, dan bagaimana saya ingin memadankan nada dengan mood video.
Dalam temu bual itu, Woo Do-hwan menunjukkan sikap seriusnya semasa dia membincangkan tentang kehidupannya dalam tentera. Dia berkata,
Saya menyedari betapa bersyukurnya saya untuk kehidupan harian saya yang tersedia setiap hari seperti udara. Rasanya saya telah menyiapkan kerja rumah saya selama 10 tahun, bukan 18 bulan. Saya rasa saya boleh berlari ke hadapan dengan selesa sekarang.
Sementara itu, Woo Do-hwan juga akan membintangi drama Netflix akan datang “Hunting Dogs”. Berdasarkan webtoon dengan nama yang sama, “Hunting Dogs” ialah drama aksi noir tentang tiga lelaki yang cuba keluar dari hutang dan juga terjalin kerana hutang. Woo Do-hwan akan memainkan watak Gun-woo, yang memasuki dunia pemberi pinjaman, untuk melangsaikan hutangnya. Woo Do-hwan berkongsi,

Saya rasa ini adalah projek pertama di mana saya mempunyai begitu banyak persiapan untuk dibuat. Gun-woo ialah bekas peninju, dan dia banyak bergerak, jadi semasa saya menguruskan diet saya, saya membahagikan hari saya kepada empat sesi senaman iaitu bertinju, bersenam, menghadiri sekolah aksi dan melakukan pilates.

Nantikan siri Netflix “Hunting Dogs”, turut dibintangi Kim Sae-ron, Lee Sang-yi dan Heo Jon-hoo, bakal menemui penonton tahun ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERiMBC

Tamat Khidmat Tentera, Woo Dohwan Kongsi Persiapannya Untuk Siri Netflix ‘Hunting Dogs’ Akan Datang


Sudah lama kita tidak mendengar khabar terbaru daripada pelakon cantik, Go A-ra kan? Tetapi, baru-baru ini, Go A-ra memuat naik satu imej yang mencuri perhatian peminat. Imej apa?
Terbaru, Go A-ra memuat naik satu imej yang menyatakan petikan atau kata-kata bermakna dan meluahkan rasa serta fikirannya. Dia melampirkan imej petikan yang mengatakan,

Orang ramai pada mulanya baik dengan saya. Mereka berubah secara beransur-ansur sehingga saya tertanya-tanya sama ada mereka adalah orang yang saya kenali. Itulah sebabnya saya menganggap personaliti sama pentingnya dengan wajah apabila melihat peribadi seseorang.
Imej yang dimuat naik itu mempunyai kapsyen seperti berikut,
 Alangkah baiknya jika kita dapat melihat perkara yang tidak kelihatan dahulu. Perkara yang tidak kelihatan itu mungkin adalah lebih penting. Apa yang kita boleh lihat bukanlah segala-galanya, jadi saya harap kita dapat menjalani lebih banyak pengalaman dan berkembang dengan lebih banyak lagi.
Sebagai tindak balas kepada imej berkenaan, peminat menunjukkan rasa empati mereka. Rata-rata dalam kalangan peminat setuju bahawa orang yang dikenali tidak akan sama dari awal hingga ke akhirnya. Mereka turut mengulas bahawa jangkaan mereka terhadap orang sekeliling beransur hilang apabila mereka makin meningkat dewasa.

Dalam pada itu, Go A-ra juga dikhabarkan akan kembali ke industri menerusi filem baharu arahan pengarah Park Hoon-jung iaitu “Sad Tropical”. “Sad Tropical” ialah sebuah filem aksi noir yang mengisahkan tentang seorang budak lelaki, yang berimpian seorang menjadi peninju profesional dan menjadi sasaran sekumpulan orang misteri serta dikejar oleh mereka. Go A-ra akan tampil dalam filem terbaru ini di samping pelakon Kim Seon-ho, Kim Kang-woo dan juga Kang Tae-joo.Barangkali, perkongsian Go A-ra hanya sekadar buah fikiran dan perasaan dirinya yang ingin dikongsikan agar dapat menyedarkan orang lain juga.
Korang setuju tak dengan pendapat Go A-ra?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Personaliti Sama Penting Dengan Wajah” – Go Ara Luah Perasaan Melalui Mesej Bermakna


Ramai yang rasanya dah tak sabar menantikan benarkah bahawa drama “Start-Up” sehebat seperti apa yang dicanangkan oleh produksinya. Setelah sekian lama menunggu, akhirnya drama tersebut telah pun memulakan tayangannya dua hari lepas.
Sinopsis ringkas
Kisah usahawan muda berbakat mengecapi impian mereka dalam dunia realiti dan bersaing untuk kejayaan dan cinta dalam dunia industri teknologi maju Korea yang kejam tanpa belas kasihan.

Nam Do-san (Nam Joo-hyuk) ialah penaung kepada Samsan Tech dan merupakan pakar matematik ketika kecil. Lelaki ini yang merupakan kebanggaan keluarga sebelum ini kini kini dikatakan hanya memalukan mereka kerana perniagannya yang merudum sejak dua tahun lalu. Dia kemudiannya mendapat tahu bahawa Dal-mi (Suzy) tersalah anggap bahawa dia adalah cinta pertamanya dan membuat keputusan untuk kembali berada di atas bagi mengubah salah faham itu kepada realiti.

Dapat ‘thumbs-up’ daripada penonton
[Amaran SPOILER]
Meskipun baru 2 episod ditayangkan, namun penonton meluahkan rasa puas hati dengan episod pengenalan “Start-Up”. Tapi yang ‘menyakitkan’ ialah apabila ayah Seo Dal-mi yang dilakonkan oleh Kim Joo-hun membuatkan ramai yang menangis kerana usahanya untuk mencapai kejayaan demi keluarganya. Lebih menghibakan apabila lelaki itu menemui ajalnya sebelum sempat untuk memberikan kebahagiaan kepada isteri dan dua orang anak perempuannya.

Daripada awal lagi, penonton sepertinya sudah dapat mengagak kesakitan yang bakal dialami oleh Han Ji-pyung (Kim Seon-ho) apabila Dal-mi menyangkakan bahawa surat yang diterimanya dahulu adalah daripada Nam Do-san (Nam Joo-hyuk) dan bukan dirinya. Menusuk betul apabila melihat hubungan rapat lelaki itu dengan nenek Dal-mi dan dia yang hanya mampu memandang gadis tersebut daripada jauh kerana Dal-mi yang tidak menyedari identitinya yang sebenar.

Banyak lagi sebenarnya yang perlu dirungkaikan, terutamanya apa yang membuatkan hubungan adik-beradik di antara Dal-mi dan Won In-jae (Kang Han-na) menjadi keruh selain adakah Nam Do-san mampu terus berlakon sebagai cinta pertama gadis itu.
[SPOILER Tamat]
Episod awal menarik
Mungkin drama ini ada sedikit momen klise, namun hal tersebut langsung tidak meragut perhatian penonton daripada terus menontonnya sehingga ke sudah. Bahkan semuanya memberikan ‘thumbs up’ kepada episod awal “Start-Up” dan tak sabar untuk melihat perkembangan ceritanya dan percambahan hubungan di antara kesemua watak utama.

Bahkan semua memuji sinematografi yang ditampilkan oleh drama ini sebagai menarik dan mengujakan. Hal ini membuatkan drama itu menjadi ekstra seronok! Bukan itu sahaja, “Start-Up” berjaya meraih rating yang baik pada episod awalnya iaitu 4.4% dan 5% meskipun sedikit menurun pada episod kedua iaitu 4.3% dan 4.7%.
Jangan lupa saksikan drama “Start-Up” di Netflix pada setiap Sabtu dan Ahad!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Episod Awal ‘Start-Up’ Raih Rating Baik, Plot & Sinematografi Memukau Dibanjiri Pujian Penonton


K-Pop telah menjadi fenomena global dan akan sentiasa diminati oleh semua golongan di serata dunia.

ARTIKEL BERKAITAN
Pecah Rekod, Lisa BLACKPINK Jadi Artis Asia Terpantas Raih 90 Juta Pengikut Di Instagram

Mengikut data daripada Google, ini adalah 10 idola K-Pop teratas yang paling dicari di Google pada tahun 2023.

BTS

Kumpulan idola BTS pernah berkolaborasi bersama artis antarabangsa yang popular iaitu Coldplay melalui lagi ‘My Universe’. Lagu ini mendapat sebanyak 274 juta tontonan di YouTube.

Suzy

Suzy ialah seorang penyanyi dan pelakon Korea Selatan. Dia terkenal sebagai ahli kumpulan perempuan Miss A, dan telah berlakon dalam beberapa drama televisyen termasuk “Dream High 2”. Perkembangan terbaru Suzy bakal bergandingan sekali lagi bersama dengan Kim Woo-bin dalam drama “All Your Wishes Will Come True”.
Kim Seok-jin

Kim Seok-jin ataupun Jin merupakan vokalis utama kumpulan BTS. Dia mengambil jurusan lakonan dan tidak mempunyai pengetahuan sama ada dalam menari mahupun menyanyi sebelum menjadi sebahagian daripada BTS. Ini membuktikan kehebatan Jin dalam bidang muzik.
G-Dragon

G-Dragon telah menjadi salah satu idola lelaki K-Pop paling popular sejak debutnya sebagai ahli BIG BANG. Dia diiktiraf dalam kumpulan itu sebagai ahli paling bergaya dan terkenal kerana imejnya yang sentiasa berubah-ubah.
Jennie

Jennie BLACKPINK terkenal dengan vokalnya yang jelas dan kemahiran rap yang mengagumkan. Dia menghabiskan lima tahun belajar di New Zealand sebelum kembali ke Korea Selatan dan memulakan kerjaya sebagai penyanyi. Jennie telah bekerja dengan jenama antarabangsa seperti SAMSUNG dan Lotte, malah telah dipilih sebagai imej baharu untuk Chanel Korea Beauty pada 2018.
Jisoo

Pada Ogos 2016 Jisoo menjadi sebagai vokalis utama & visualis untuk kumpulan BLACKPINK. Lebih tiga bulan selepas tayangan awal, Jisoo BP telah memenangi trofi rancangan muzik kesembilannya untuk lagu solonya ‘Flower’.
Jungkook

Artis yang sangat berbakat ini baru sahaja mengumumkan bahawa dia akan membuat kemunculan semula dengan lagu solo terbaru iaitu ‘Seven’. Single baharu Jungkook, bertajuk ‘Seven’ bakal disiarkan pada 14 Julai.
Cha Eun-woo

Bintang terkenal Cha Eun-woo merupakan salah seorang ahli daripada kumpulan ASTRO. Dia sangat aktif berlakon dan juga terkenal melalui drama “True Beauty”.
Hyuna

Hyuna pernah menyertai pelbagai kumpulan gadis K-pop, termasuk Wonder Girls dan 4Minute dan kini merupakan salah seorang bintang solo terbesar Korea Selatan. Peranannya sebagai protagonis wanita dalam video muzik ‘Gangnam Style’ bersama Psy juga telah menjadikannya salah seorang bintang K-pop yang paling dikenali.
EXO

Baru-baru ini, lagu EXO ‘Hear me out’ menjadi lagu SM Entertainment pertama pada tahun 2023 untuk debut di Carta Lagu iTunes Seluruh Dunia.
Hebat belaka pencapaian mereka, sebab itulah selalu dicari di Google.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEREdu Dwar

Idola K-Pop Paling Popular Menurut Aplikasi Google Setakat Bulan Jun 2023


Netflix memang tak pernah lelah bagi menyampaikan kandungan terbaik untuk pelanggannya kan?
Terbaru, laman penstriman itu baru sahaja mengesahkan barisan pelakon untuk filem “Kill Bongsoon”. Ianya merupakan naskhah aksi mengenai pembunuh upahan bernama Gil Bok-soon yang mengalami masalah semasa ingin memperbaharui kontrak bersama syarikatnya.

Jeon Do-yeon akan membawa watak Gil Bok-soon yang mempunyai dua kehidupan iaitu sebagai pembunuh kontrak dan ibu tunggal. Kadar kejayaan wanita itu ialah 100% namun usaha untuk menjadi ibu yang baik sentiasa mempunyai halangan.
Sol Kyung-gu akan berlakon sebagai Cha Min-kyu, CEO kepada M.K Enterprise yang menawarkan perkhidmatan pembunuhan kontrak. Dia merupakan bos kepada Gil Bok-soon dan wanita itu tahu bahawa dia boleh mengambil semua darinya meskipun menghormatinya sebagai guru.

View this post on Instagram

A post shared by Netflix Korea (@netflixkr)

Koo Kyo-hwan bertanggungjawab membawa watak Han Hee-sung, seorang lagi pembunuh kontrak di syarikat itu. Meskipun mempunyai bakat yang hebat namun Cha Min-kyu tidak mahu memperakui kehebatan lelaki itu.

Esom pula akan menjadi Cha Min-hee iaitu adik kepada Cha Min-kyu dan merupakan pengarah di M.K Enterprise. Dia sentiasa menyimpan perasaan iri hati apabila melihat kebaikan abangnya terhadap Gil Bok-soon.
Tak sabar kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kisah Pembunuh Kontrak, Netflix Kongsi Barisan Pelakon Hebat Untuk Filem ‘Kill Boksoon’


Sedar tidak sedar, sudah genap sebulan idola terkenal iaitu Goo Hara telah meninggalkan dunia ini buat selama-lamanya. Meskipun tidak diumumkan secara spesifik mengenai kematiannya tetapi ramai yang menebak bahawa gadis berusia 27 tahun itu telah membuat keputusan drastik dengan mengambil nyawanya sendiri.
Orang yang paling bersedih dengan kematian ini mestilah keluarganya dan juga teman rapat yang bersusah senang bersamanya. Antara yang kelihatan tidak tentu arah selepas kematian Goo Hara adalah selebriti Han Seungyeon iaitu juga merupakan antara kawan baiknya. Mereka berdua rapat kerana aktif di dalam kumpulan KARA sejak tahun 2008 dan masih lagi berkawan rapat meskipun kumpulan itu sudah dibubarkan pada 2016.

Menurut khabar angin, selepas berita kematian idola itu tersebar di media masa, Seungyeon adalah antara orang pertama yang bergegas ke tempat kejadian kerana mahu melihat sendiri sama ada berita itu sahih atau pun tidak. Bahkan mereka dikatakan telah berjumpa untuk bersembang beberapa hari sebelum kejadian tragis itu berlaku.

Baru-baru ini, Seungyeon telah berada di lapangan terbang untuk berlepas ke luar negara bagi memenuhi jadual seninya. Walaubagaimanapun, selepas dikerumuni oleh ramai wartawan yang memegang kamera besar, wajah gadis itu mula kelihatan hiba dan tidak selesa. Dia juga asyik menunduk ke bawah dan kerana tidak tahan, dia terduduk dan mula menangis. Sepanjang proses menguruskan hal check-in penerbangannya, dia masih duduk sambil ditenangkan oleh rakan stafnya.

Meskipun kelihatan sedikit stabil selepas itu kerana dia sudah boleh tersenyum tetapi ramai yang perasan bahawa dia masih kelihatan hiba. Netizen menebak bahawa Seungyeon berkemungkinan masih bersedih dengan kematian rakan baiknya itu. Dia juga kelihatan berpakaian serba hitam yang sinonim dengan orang yang masih berkabung.
“Atas sebab apa lagi dia menangis? Seorang adik yang berkerja dengannya telah membunuh diri tetapi semua orang sibuk bergembira menyambut Krismas… di mana dia juga terpaksa melakukan sedemikian di hadapan orang ramai. Bukankah ia akan membuat anda sedih? Sebelum awak merungut bahawa mereka membuat duit yang banyak, tolonglah ingat bahawa selebriti juga merupakan anak kepada ibu bapanya.”
“Saya pasti dia berasa tertekan muncul di hadapan khalayak ramai buat pertama kalinya selepas kejadian itu.”
“Mungkin dia teringat semasa di bersama-sama menjelajah ke merata tempat dengan Goo Hara. Apa-apa pun, terus bersemangat.”
“Hari ini genap sebulan Goo Hara tiada. Saya pasti dia bersedih kerana hal itu.”
“Saya seram membayangkan ramai orang menyorong kamera DSLR ke muka saya semasa sedang menangis.”

Semoga Seungyeon terus bertabah dalam menghadapi dugaan ini!
Sumber: Netizenbuzz

Rakan Baik Goo Hara, Han Seungyeon Tidak Mampu Menahan Sebak Selepas Diserbu Wartawan


Macam mana drama “The Law Cafe” setakat ini?

ARTIKEL BERKAITAN
"Susah Bagi Saya..." - Lee Seyoung Kongsi Cabaran Bawa Watak Dalam 'The Law Cafe'

Menurut laporan dari Star News baru-baru ini, produksi bagi drama “The Law Cafe” kini sudah selesai dengan sesi penggambaran mereka.
Drama ‘law-mance’ ini menggabungkan keserasian antara Kim Jung-ho, seorang bekas pendakwa raya iaitu lakonan Lee Seung-gi dan seorang penyewa rumah yang juga seorang peguam, Kim Yu-ri iaitu lakonan Lee Se-young.Fokus drama sebelum ini adalah untuk membantu penonton lebih melihat kepada kisah romantik antara Kim Jung-ho dan Kim Yu-ri, namun kini ianya nyata berubah.

Pihak produksi dan juga pelakon dikatakan dilarang sama sekali untuk berbual atau menyebut mengenai penamat bagi drama itu. Dengan hanya berbaki 4 episod sahaja lagi, pihak produksi kini mula bimbang jika penamat drama ini akan tersebar. Kisah percintaan yang dilakonkan oleh Lee Seung-gi dan Lee Se-young kini bakal menemui penghujungnya namun, ianya kekal menjadi teka-teki sama ada ianya akan menjadi sebuah ‘happy ending’ atau ‘sad ending’.
Korang tunggu jela episod akhir okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

“Takut Ada ‘Spoiler'” – Lee Seunggi & Lee Seyoung Enggan Kongsi Ending Drama ‘The Law Cafe’


Selepas memuat naik foto pra-perkahwinan pada pagi tadi, Hyunbin & Son Ye-jin dilihat sibuk dengan majlis perkahwinan mereka kini.

ARTIKEL BERKAITAN
Tahniah! Telah Berkahwin, Hyun Bin & Son Yejin Kongsi Foto Perkahwinan

Terbaru, foto sekitar majlis tertutup yang berlangsung di Aston House, Grand Walkerhill Hotel yang terletak di Gwangjin-gu, Seoul telah dilaporkan oleh sebuah media.
Pasangan itu dilihat sepadan dengan pakaian pengantin selain Son Ye-jin dilihat menangis sedikit semasa majlis penyatuan jiwa mereka.

Dihadiri hanya keluarga terdekat dan teman rapat, majlis bermakna itu berjalan meriah di kawasan luar lokasi berkenaan. Dalam pada itu, pintu keluar masuk ke majlis tersebut dikatakan dikawal rapai oleh petugas keselamatan.

Dilaporkan bahawa ucapan tahniah dibaca oleh Jang Dong-gun dan penyanyi yang memeriahkan lagi majlis tersebut ialah Gummy, Paul Kim dan Kim Beom-su.
Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERThe Fact

Meriah! Foto Sekitar Majlis Perkahwinan Hyunbin & Son Yejin Tular


TXT telah mencipta satu lagi rekod 2021 dengan album terbaharu mereka!
Pada 13 Disember, Billboard mengumumkan bahawa EP Jepun pertama TXT “Chaotic Wonderland” telah memulakan debutnya di No. 177 pada carta 200 Album Teratas yang terkenal, kedudukan mingguannya bagi album paling popular di Amerika Syarikat.

Dengan penampilan sulung terbaru ini, TXT kini menjadi satu-satunya artis Korea yang mencatatkan tiga album baharu di Billboard 200 pada tahun 2021: album Jepun mereka “Still Dreaming”, EP Jepun “Chaotic Wonderland” dan album studio kedua mereka “The Chaos Chapter: FREEZE ”, yang kemudiannya menjadi album K-pop dengan carta paling lama pada 2021 di Billboard 200, iaitu selama 13 minggu dalam carta!
Selain itu, TXT kini merupakan artis Korea pertama yang membuat debut dua album Jepun berbeza di Billboard 200 dalam masa kurang setahun (“Chaotic Wonderland” memasuki carta kurang daripada 10 bulan selepas “Still Dreaming”).

.@TXT_members is now the Korean Act with most charted album released this year on Billboard 200 chart (3 albums).
— TXT Charts⚡ (@TXTCHART_KR) December 13, 2021

TXT juga merupakan kumpulan Korea kedua dalam sejarah yang membuat debut tiga album berbeza di Billboard 200 pada tahun yang sama, mengikuti BTS, dan kumpulan ketiga dari mana-mana negara sejak 2010 yang memasuki Billboard 200 dengan lebih daripada satu album Jepun, mengikuti BTS dan kumpulan Jepun BABYMETAL.

Akhirnya, dengan lima entri carta yang berbeza, TXT juga telah menjadi artis Korea yang mendapat jumlah album kedua tertinggi di Billboard 200 dalam sejarah carta, dan ia suatu pencapaian yang lebih luar biasa memandangkan TXT baru memulakan kerjaya kurang daripada tiga tahun lalu.

Tahniah TXT atas pencapaian ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Cipta Rekod Baru, TXT Jadi Satu-Satunya Artis Korea Duduki Carta Billboard 200 Dengan 3 Album


Song Hye-kyo memang tidak dinafikan merupakan salah seorang selebriti wanita Korea yang mempunyai kecantikan menawan.

ARTIKEL BERKAITAN
"Awak Masih Milik Saya" - Tak Jadi Berlakon Bersama, Han Sohee Luah Perasaan Pada Song Hyekyo

Terbaru pada 7 Jun, Song Hye-kyo telah menghadiri acara jenama aksesori mewah ‘Chaumet’ di Paris.
Menarik perhatian, pelakon “The Glory” itu tampil dengan gaun putih panjang, dengan rantai yang mempesonakan, sambil mendedahkan sedikit bahagian dadanya dengan baju yang terbelah.

HER VISUALS ARE INSANE #SongHyeKyo pic.twitter.com/c7d3TsekJh
— ♡ (@taesdawn26) June 7, 2023
Memukau orang ramai dengan kecantikannya, netizen memuji Song Hye-kyo dengan menulis,
Song Hye-kyo nampak cantik sangat!

Kecatikannya memang benar-benar tidak nyata..

Dia memang cantik semula jadi.
Bila je Song Hye-kyo tak cantik kan?

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERHerald POP

Pakai Baju Terbelah Di Dada, Penampilan Song Hyekyo Di Paris Dipuji Netizen


Kadang kala cinta yang disangkakan indah, tak semestinya berakhir dengan positif dan kebahagiaan.

ARTIKEL BERKAITAN
Meski Diterajui Yoo Inna & Yoon Hyunmin, Episod Awal 'Bora! Deborah' Hanya Raih Rating 0%

Meskipun kisah yang mungkin sudah lama berlalu namun ada ketika ianya kekal segar dalam ingatan sesetengah orang. Sama dengan berita kecurangan Yoon Hyun-min yang menjalinkan hubungan cinta bersama Baek Jin-hee hanya beberapa bulan berpisah dengan Jeon So-min.

Tidak kelihatan mencurigakan, namun ramai yang sangsi apabila lelaki itu mengumumkan kisah cintanya bersama Baek Jin-hee tidak lama selepas dia berpisah dengan Jeon So-min. Oleh itu, ramai menebak bahawa Yoon Hyun-min mungkin menjalin hubungan baru semasa masih lagi bersama ahli “Running Man” tersebut.
Baru-baru ini, nama Yoon Hyun-min kembali hangat diperkatakan apabila dia muncul sebagai watak yang disukai ramai dalam drama “Bora! Deborah”. Meskipun tampil manis dan lembut hati di dalam naskhah itu namun masih ramai lagi yang mengungkit mengenai kisah kehidupan sebenarnya.

@hello._.jiji SOMIN UNNIE DESERVES SO MUCH BETTER!! #jeonsomin #yoonhyunmin #baekjinhee #boradeborah #boradeborahkdrama #truetolovekdrama #kdrama #fyp #mjiahy🦋 #hellojiji💫 #jiji🐙 ♬ Original Sound – Unknown

Komen peminat di TikTok,
Aku tengok drama ini pun sebab Yoo In-na je.

So-min tak sepatutnya dilayan begitu.

Tak suka wataknya berlagak green flag, padahal dalam realiti dia red flag..

Saya terkejut apabila mengetahui mengenai kisah itu.

So-min betul-betul sayanginya.
Kisah dah berlalu kan..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

“Drama Green Flag, Realiti Red Flag” – Dek ‘Bora! Deborah’, Isu Yoon Hyunmin Curangi Jeon Somin Kembali Disebut


Semua mengetahui bahawa Rain dan Kim Tae-hee merupakan antara pasangan Korea yang sangat disayangi ramai.
Pun begitu, ramai yang tidak tahu cerita bagaimana mereka mula menjalinkan hubungan cinta hingga membawa ke gerbang perkahwinan.

Dalam program “The Hungry And The Hairy”, Rain telah mendedahkan pertemuan pertama dengan Kim Tae-hee ketika sedang meronda bersama Noh Hong-chul serta pasangan Lee Hyo-ri dan Lee Sang-soon.
Jelasnya, cintanya pada pelakon wanita popular itu bermula dek sepasang stoking ketika penggambaran iklan pada 2012.

Ia adalah kali pertama saya meramkamkan iklan bersama Tae-hee. Selalunya apabila saya mahu menukar stoking, saya akan meminta pada staf dan mereka yang akan melakukannya buat saya. Namun Tae-hee menukarnya sendiri tanpa menyusahkan stafnya. Pada ketika itu, terdetik di fikiran saya, ‘Dialah orangnya’.

Malah Rain berkongsi bahawa dia mengajak Kim Tae-hee keluar sebanyak 5 kali namun ditolak oleh wanita itu.

Seloroh Lee Hyo-ri,
Dia pakai stoking sendiri, apa yang tersentuhnya.
Jawab Rain tersenyum,
Saya tersentuh sebab ianya nampak natural.

Rata-rata peminat gembira dengan perkongsian ini memandangkan Rain dan Kim Tae-hee jarang berkongsi mengenai kehidupan peribadi mereka.
Comel kan mereka?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

“Dialah Orangnya..” – Lepas 10 Tahun Pertemuan, Rain Dedah Sebab Jatuh Cinta Dengan Kim Taehee


Tamat sudah akhirnya drama kegilaan ramai sekarang ini iaitu “Crash Landing On You”. Setelah 16 episod bermain dengan emosi penonton, pasangan Ri Junghyuk dan Yoon Seri berjaya juga bersatu selepas menempuh pelbagai halangan. Meskipun mengangkat tema romantik klise tetapi lakonan hebat yang ditunjukkan oleh semua pelakonnya berjaya membuat penonton ikut beremosi sekali. Cuba peha kanan, peha kiri terasa juga!

[Amaran SPOILER]

Pengakhiran bahagia Junghyuk dan Seri
Episod akhir “Crash Landing On You” menceritakan kisah Seri yang terbaring di hospital dan berada dalam keadaan nyawa-nyawa ikan. Menyedihkan apabila Junghyuk tidak dapat bertemu dengan wanita kesayangannya itu kerana dia berada dalam keadaan tidak sedar. Dia akhirnya terpaksa meninggalkan wanita itu sendiri kerana bakal ‘diangkut’ pulang ke Korea Utara bersama 4 orang bawahannya.
Dramatik habis babak ini apabila Junghyuk dan Seri berlari mendapatkan satu sama lain di sempadan di antara Korea Selatan dan Korea Utara. Lagi mendebarkan kerana pasukan tentera daripada kedua-dua negara itu sudah mengacukan senjata ke arah satu sama lain apabila mereka berdua menangis berpelukan. Seri meluahkan rasa sedihnya kerana hampir tidak dapat berjumpa dengan lelaki itu sebelum dibawa kembali ke negara asal.

Pun begitu, walaupun terpaksa berpisah, kedua pasangan ini bersatu semula di Switzerland dan membuktikan bahawa cinta mereka itu adalah abadi.

Pengakhiran sedih Seo Dan dan Seungjun
Yang menyedihkan apabila pasangan sampingan iaitu Seo Dan dan Seungjun tidap dapat mencapai cerita cinta yang selamanya. Selepas lelaki itu menyelamatkan wanita kaya Korea Utara itu daripada ditembak, dia berada dalam keadaan tidak sedarkan diri di hospital. Seo Dan menangis teresak-esak sambil mengakui rasa cintanya kepada lelaki itu. Namun begitu, setelah pengakuan manis itu berlaku, Seungjun menghembuskan nafasnya yang terakhir dan Seo Dan merayu paramedik melakukan sesuatu untuk menyelamatkan lelaki tersebut.
 Ramai penonton berasa sedih melihatkan cinta Seo Dan yang gagal walhal dia baru sahaja dapat menikmati bahagia berkasih. Selepas 10 tahun berharapkan kepada lelaki yang langsung tak memandangnya, dia sekali lagi patah hati apabila lelaki yang benar-benar mencintainya telah pergi dahulu.
Kisah Seo Dan berakhir apabila seorang penilik nasib memberitahu bahawa dia hanya mempunyai seorang lelaki di dalam hidupnya tetapi dia sudah tiada lagi dalam dunia ini. Tetapi wanita itu akan berjaya dalam hidup dan menjadi kaya-raya. Wanita cantik tersebut juga bertegas bahawa dia akan hidup solo buat selamanya dan menjadi single adalah sesuatu yang trendy pada zaman ini.

Penonton marah Seungjun mati
Kesemua penonton meluahkan rasa kesal melihatkan pengakhiran kisah cinta di antara Seo Dan dan Seungjun. Dah lah tayang episod akhir sampai 2 jam, tetapi langsung tak beri plot cerita yang indah kepada pasangan ini.
Saya rasa… dengan epilog yang sepanjang ini rasanya ada masa yang cukup untuk selamatkan Goo Seungjun untuk beratus kali.

Macam melampau sangat sahaja bunuh Seungjun… Seo Dan adalah mangsa paling besar sekali dalam drama ini.

Jalan cerita drama ini bukan masuk akal pun jadi kenapa tak selamatkan sahaja Goo Seungjun dan biarkan mereka bahagia akhirnya… Saya dah tonton daripada episod pertama tetapi episod akhirnya adalah yang paling boring.. Kesian Seo Dan.

Kenapa matikan watak Goo Seungjun!!!! Penat tunggu dia diselamatkan… tetapi akhirnya dia mati juga..

Kenapa Yoon Seri dan Ri Junghyuk diberikan penyatuan yang sangat manis tetapi Goo Seungjun telah dibunuh seperti itu. Saya asyik tunggu di kembali semula… tetapi dia benar-benar mati… kesian Seo Dan…

Tak tapi… memang perlu ke matikan watak Goo Seungjun???? Sepertinya mereka mahu memaksa penonton berasa sedih, kan??? Ada sebab ke perlu bunuh dia? Saya cuba cari alasannya tapi tak boleh. Susah sangat ke untuk biar Goo Seungjun hidup? Pelik betul. Sejak saya nampak dia hampir mati, saya asyik tunggu sehingga habis untuk dia diselamatkan. Sampaikan saya tak fokus langsung dengan penyatuan Junghyuk dan Seri sebab saya asyik terfikir supaya Seungjun diselamatkan. Penulis skrip buat silap kali ini.
Betul lah orang cakap bahagia itu tak semestinya apabila kita bersama. Walaupun Seungjun tiada di sisi Seo Dan tetapi wanita itu nampak lebih bahagia dengan kehidupannya dan sibuk dengan persembahan di Rusia. Tetapi lagi seronok rasanya sekiranya Seo Dan dapat bersama dengan lelaki yang benar-benar mencintainya dan Seungjun juga akhirnya dapat bercinta dengan wanita idamannya. Tetapi apakan daya..
Sumber: Herald Pop

Penonton Kecewa Cinta Seungjun & Seo Dan Tidak Kesampaian Dalam ‘Crash Landing On You’


Gong Yoo langsung tak menyembunyikan kenyataan bahawa dia merupakan peminat fanatik “My Liberation Notes”.

ARTIKEL BERKAITAN
"Sungguh Tak Masuk Akal" - Satu Babak 'My Liberation Notes' Ini Dipersoal Merepek

Sebelum ini, pelakon lelaki itu ada memuat naik mengenai drama berkenaan dengan kapsyen yang ditujukan untuk drama itu,
Puja saya.

View this post on Instagram

A post shared by 공유 gongyoo official (@gongyoo_official)

Terbaru, Gong Yoo sekali lagi membuktikan bahawa dia menyokong drama itu meskipun rating yang rendah.
Tulisnya sambil mengubah sedikit daripada dialog asal drama itu,

Rating? Jangan pedulikannya.. Berikan semuanya seperti pendekar. Biarkan cinta meletup!!

View this post on Instagram

A post shared by 공유 gongyoo official (@gongyoo_official)

Pelakon Son Suk-ku yang membawa watak Encik Gu juga dilihat berterima kasih atas sokongan Gong Yoo dan menulis komen,
Terima kasih, terima kasih. Saya sayangkan awak!
Untuk pengetahuan, “My Liberation Notes” mengisahkan tentang tiga beradik yang ingin melarikan diri dari kehidupan mereka yang menyesakkan dan peristiwa yang berlaku apabila orang luar yang misteri datang ke bandar mereka.

Sudah 4 episod ditayangkan, drama kehidupan itu hanya mampu meraih rating dalam lingkungan bawah 3% sahaja.
Gong Yoo pun layan tau!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

“Rating? Jangan Pedulikannya..” – Gong Yoo Luah Rasa Suka Buat ‘My Liberation Notes’


Benarlah orang kata, kalau dilamun cinta pastinya setiap masa mahu bersama dengan yang tersayang sahaja.

ARTIKEL BERKAITAN
Jung Kyungho Pelakon Popular, 'Crash Course In Romance' Dinobat Drama Paling Trending Kini

Begitu juga dengan Jung Kyung-ho dan Choi Soo-young yang sudah 11 tahun bercinta kini. Bukan sahaja meluahkan cinta ketika ditemubual, malah pasangan itu membawanya hingga ke dalam drama kini.
Dalam episod terbaru “Crash Course In Romance”, Choi Chi-yeol (Jung Kyung-ho) membuka platform Skymom.net bagi mencari berita mengenainya. Dalam salah satu entri di laman itu, terdapat individu yang menyamakan wajahnya dengan seekor anjing kecil. Kata pengajar itu,

Comel, saya setuju.

Selepas siaran itu, peminat memuat naik babak berkenaan dan mendedahkan bahawa gambar anjing yang digunakan itu sebenarnya ialah haiwan peliharaan sendiri Jung Kyung-ho dan Choi Soo-young.

Lagi istimewa, nama anjing itu ialah Ho-young iaitu gabungan nama antara kedua pasangan itu.
Kalau ada yang perasan, mereka berdua sering memuat naik gambar haiwan peliharaan itu di mana keduanya kerap meluangkan masa bersama di rumah masing-masing.

View this post on Instagram

A post shared by Sooyoung Choi (@sooyoungchoi)

Semoga berkekalan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

Jung Kyungho Kekasih Setia! Penonton Perasan Sooyoung SNSD Dalam ‘Crash Course In Romance’


Bestnya sebab ada filem baru yang bakal keluar di Netflix hari ini!
“The 8th Night” ialah sebuah filem thriller misteri mengenai satu pertempuran hidup dan mati bagi mengelakkan penutup “Suatu Yang Tidak Boleh Dibangkitkan” daripada terbuka selama 8 hari. Apabila dibangunkan, ia akan melangkaui batas untuk menimbulkan kekecohan di dalam dunia.

Kisah yang disusun rapi
Jelas pengarah,
Tajuknya menyimpan pelbagai makna. Pada dasarnya, ia memberikan bayangan mengenai terhad yang anda dapat iaitu 8 malam. Kalau anda buang nombor tersebut, ia ialah tanda ‘infinity’ dan menandakan neraka.
Disebabkan mempunyai banyak maksud, dapat dilihat sedalam mana filem ini diberikan perhatian. Bahkan pengarah tersebut menjelaskan bahawa dia mengambil masa 4 tahun untuk menyiapkan draf pertama manakala bahagia produksi pula memakan masa selama 2 tahun, bermaksud filem ini menghabiskan masa 6 tahun untuk disiapkan. Pandangan hebat dan perincian yang diselit di dalam naskhah ini dapat dilihat pada permulaannya juga, yang menggunakan Sanskrit dan terasa seperti di dalam kisah dongeng.

Ikhsan dari Netflix
Keserasian bak keluarga
Kebanyakan daripada pelakon utama filem ini pernah bekerjasama sebelum ini lantas memiliki hubungan yang akrab. Kata Park Hae-joon,
Saya sentiasa menghormati Park Sung-min dan disebabkan kami sering bekerjasama, saya rasakan kami mempunyai keserasian yang baik.

Kongsi Lee Sung-min pula,
Nam Da-reum berlakon sebagai anak saya dalam drama ‘Memory’ dan dia memanggil saya ayah.
Jelas Nam Da-reum,
Di set penggambaran, dia seperti seorang ayah dan menjaga saya dengan baik.
Tambah Kim You-jung,
Meskipun kisah dan watak adalah sedikit gelap dan berat, namun set kami tidak seperti itu. Kami semua seperti keluarga.
Ikhsan dari Netflix
Watak menarik
Setiap daripada watak yang dipaparkan adalah menarik, tapi kita akan dapat lihat banyak babak Jin-su dan Cheong-seok.
Jelas Lee Sung-min,
Karakter saya, Jin-su boleh melihat melepasi realiti. Dalam kata lain, dia mempunyai mata lain. Watak saya sepertinya mempunyai mata ketiga dan boleh melihat sesuatu yang tidak boleh dilihat oleh orang lain.
Malah pelakon senior itu mendedahkan bahawa dia banyak berbual dengan sami Buddha sebagai persediaan untuk menghidupkan watak itu.
Nam Da-reum juga memberikan penjelasan panjang mengenai wataknya,
Cheong-seok tinggal di dalam tokong yang jauh di dalam hutan. Dia sangat mahu tahu mengenai dunia, ceria dan juga seperti kanak-kanak.
Ikhsan dari Netflix
Pelbagai karakter
Watak yang menarik membantu para pelakon berpeluang untuk mencuba sesuatu yang baru berbanding sebelum ini. Park Hae-joon yang popular dengan watak “The World Of The Married” menjelaskan perbezaan wataknya,
Ho-tae ialah seorang yang manja dan peramah.
Sudah 2 tahun dirakamkan, Kim You-jung mendedahkan filem ini ialah naskhah pertama selepas ‘dia matang’. Watak misterinya patut dijangkakan ramai.
Biasanya bawa watak pelajar, Nam Da-reum menjelaskan bahawa wataknya kali ini berbeza daripada karakter yang pernah dibawanya sebelum ini.
Ikhsan dari Netflix
Bukan thriller seram yang biasa
Kalau anda sangka filem ini ialah thriller ghaib yang klise, anda pasti terkejut melihat kejutan yang dibawanya nanti. Kata Lee Sung-min,
Saya berasa ingin tahu dan tertarik dengan genre ini. Apabila melihat paderi dan roh jahat, pasti ada pengusiran roh dan selesai. Tema utama filem ini ialah kebangkitan dan mula memahami sesuatu. Ia membawa kepada kesakitan dan penyeksaan anda.
Jelas pengarah,
Saya rasa ketakutan dirasai apabila anda terjumpa dengan sesuatu yang luar daripada biasa akan menjadi sesuatu yang anda akan sekali dalam genre ini. Bukan sahaja apa yang dijangka, malah ada lagi persona yang didatangkan dengan filem ini.
Ikhsan dari Netflix
Jadi jangan lepaskan peluang untuk luangkan masa pada hujung minggu ini untuk menonton filem “The 8th Night” bermula hari ini (2 Julai)!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Pertempuran Hidup & Mati Dalam 8 Hari, Tonton Filem Thriller Seram ‘The 8th Night’ Di Netflix Kini


Dunia K-Pop baru saja digemparkan dengan khabar bahawa Mark NCT Dream telah disahkan positif COVID-19, namun kini seorang lagi ahli, Renjun turut disahkan positif. Aduh…

ARTIKEL BERKAITAN
Jaehyun NCT Kongsi Pandangan Mengenai Kejayaan Diri & Kumpulan

Agensi mereka, SM Entertainment telah mengesahkan bahawa Renjun kini merupakan ahli kedua yang disahkan positif, justeru itu konsert mereka yang akan datang terpaksa dibatalkan.
NCT Dream sebelum ini dijadualkan untuk mengadakan persembahan di Gocheok Sky Dome, Seoul bermula daripada 29 sehingga 31 Julai. Perancangan asal sebelum ini adalah mereka akan meneruskan konsert itu tanpa Mark, namun konsert itu jelas tidak dapat diteruskan apabila kini dua ahli tidak dapat hadir. Yang pasti, berita pembatalan konsert “The DREAM SHOW 2: In A Dream”, kesemua peminat NCT Dream tidak dapat menahan perasaan sedih mereka malah, mereka menzahirkan rasa kecewa melalui platform media sosial.

Antara komen yang dilihat di media sosial adalah seperti berikut,
Ini sangat mengecewakan, mereka sepatutnya menangguhkannya bukan membatalkannya.

Omg, ahli mungkin juga benar-benar kecewa.

Saya sedang menunggu pandemik beransur untuk akhirnya melihat mereka dalam konsert dan ia dibatalkan?

Saya sangat sedih.

Sekurang-kurangnya agensi membayar balik semua tiket.

Saya faham mengapa mereka membatalkan persembahan tetapi saya sangat kecewa dan sangat sedih.

Saya tidak percaya mereka membatalkan konsert itu.

Saya akan menangis.

Kenapa mereka tidak boleh menangguhkannya?

Saya sangat menantikan konsert ini.

Kami tidak boleh menyalahkan semua orang tetapi ini sangat menyedihkan.
Tu lah nak buat macam mana… Kalau sakit pun pergi perform juga, lagi susah nanti kan?

Sabar lah ye…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

“Kami Sangat Sedih” – Peminat NCT Dream Sedih & Kecewa Konsert Di Seoul Dibatalkan


Sesiapa sahaja yang berlakon dengan Song Hye-kyo, pastinya akan mempunyai sesuatu yang baik untuk diperkatakan.

ARTIKEL BERKAITAN
Fokus Dendam Watak Lee Dohyun Pula, 'The Glory' Akan Ada Sekuel?

Terbaru, Lee Do-hyun yang memainkan watak Joo Yeo-jeong dalam “The Glory”, telah terlibat dengan penggambaran dan temu bual bersama majalah Cosmopolitan.
Khususnya ketika sesi temu bual, pelakon lelaki itu ditanya tentang perasaannya ketika pertama kali membaca skrip buat drama itu,

Tiada pengakhiran dalam skrip, jadi setiap babak adalah misteri bagi saya. Terdapat banyak soalan mengenai watak itu jadi saya bertanya kepada penulis Kim Eun-sook, tetapi dia memberitahu saya untuk jangan risau.
Jelas pelakon “Youth of May” itu lagi,
Saya harap penonton juga akan dapati Yeo-jeong sebagai watak misteri. Malah dalam adegan romantik, saya terpaksa berlakon tanpa keterlaluan tetapi juga tidak hadkan ekspresi pada masa yang sama. Semasa memulakan penggambaran, saya bincang dengan Song Hye-kyo, pengarah dan penulis untuk menyesuaikan tahap emosi.

Kemudian, Lee Do-hyun juga turut menjelaskan mengenai keserasiannya dengan Song Hye-kyo dalam “The Glory”. Dia berkata,
Saya banyak belajar daripadanya. Lakonan di skrin berbeza dengan lakonan atas pentas jadi, terdapat banyak sekatan pada pergerakan kerana sudut kamera telah ditetapkan. Ia sentiasa sukar bagi saya untuk bergerak sesedikit mungkin tetapi harus mengeluarkan tenaga maksimum.
Sambung pelakon itu dalam memuji Song Hye-kyo,
Song Hye-kyo adalah seorang pelakon yang sangat bagus dalam perkara itu. Emosinya disampaikan dengan begitu baik tanpa perlu meluahkan perasaannya. Ini agak bercanggah tetapi saya fikir, ‘Dia memang seorang ‘acting master”.

Lee Do-hyun dengan noona memang tak boleh dipisahkan.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMBN

“Emosi Dia..” – Lee Dohyun Akui Banyak Belajar Dari Song Hyekyo Dalam ‘The Glory’


Siapa sangka tragedi yang meimpa Itaewon baru-baru ini sebenarnya boleh dielakkan dengan pendekatan yang betul.

ARTIKEL BERKAITAN
Sama Penggambaran 'The Season Of Kokdu', Im Soohyang Titip Ucapan Buat Mendiang Lee Jihan

Terbaru, Pesuruhjaya Polis Kebangsaan Yoon Hee-keun mengakui bahawa kawalan kesesakan ketika sambutan Halloween itu adalah ‘tidak mencukupi’ menerusi satu sidang media khas.
Bahkan pihak polis didedahkan menerima beberapa laporan amaran mengenai kemungkinan insiden itu pada malam kejadian, lantas beliau berjanji akan menjalani siasatan untuk ‘menjelaskan kebenaran’.

Ketua Pegawai Keselamatan, Menteri Dalam Negeri Lee Sang-min memohon maaf dan berjanji untuk mencari tahu mengenai punca insiden itu selain memastikan kes yang sama tidak akan berulang lagi.

Sebagai pegawai yang menjaga keselamatan orang awam, saya secara ikhlas memohon maaf dek kejadian itu.
Malah lelaki tersebut mengatakan bahawa kerajaan menggalas tanggungjawab yang kurang bagi melindungi rakyatnya.
Untuk pengetahuan, kematian disebabkan kesesakan pengunjung di Itaewon pada malam Halloween itu meningkat kepada 156 orang kini manakala 152 lagi tercedera dan 29 daripadanya berada dalam keadaan serius. Bukan itu sahaja, 26 warganegara luar dari 14 negara berbeza dilaporkan antara yang menemui ajal mereka.

Kata Yoon Hee-keun lagi bagi mengenalpasti betapa serius kejadian itu,
Pihak polis akan menjalani siasatan yang intensif dan pantas selain menyelidik kesemua aspek tanpa berkira bagi menjelaskan kebenaran kejadian ini.
Menerusi laporan yang dikeluarkan, pihak polis menerima 11 panggilan seawal 6.30 petang pada hari kejadian di mana pemanggil memaklumkan mengenai situasi berbahaya yang mungkin berlaku di kawasan itu. Kata individu itu, ramai orang mula mengerumuni lorong kecil itu dan keadaan mungkin menjadi bahaya sekiranya ada yang terjatuh dek jalan curam itu.
Nantikan maklumat lanjut mengenai kes ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYahoo! UK

Terima Panggilan Bantuan Berjam Sebelum Tragedi Itaewon, Pihak Polis Korea Selatan Akui Kesalahan


Sedih rasanya apabila mendengarkan kisah selebriti Korea yang mengalami masalah kesihatan mental dan fizikal kerana kerjaya mereka.
Terbaru, Jeong-yeon daripada kumpulan TWICE dikhabarkan bakal berehat daripada aktiviti promosi album baru kumpulan tersebut kerana mengalami masalah kebimbangan secara psikologi. Selepas berbincang dengan ahli TWICE yang lain, agensi mereka iaitu JYP Entertainment memutuskan untuk memberikan gadis itu waktu berehat bagi mendapatkan bantuan perubatan secara profesional.

Dari kiri: Tzuyu, Chae-young, Jeong-yeon, Da-hyun, Na-yeon, Mina, Ji-hyo, Sana, Momo
Menurut agensi tersebut lagi, mereka meletakkan kesihatan artis sebagai yang paling utama dan memilih untuk mengecualikan Jeong-yeon daripada aktiviti promosi “Can’t Stop Me” yang bakal berlangsung tak lama lagi. Bahkan mereka meminta agar peminat akan terus menyokong proses penyembuhan ahli TWICE itu.
Semoga Jeongyeon dapat berehat secukupnya.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERJYPE

Alami Masalah Kebimbangan Secara Psikologi, Jeongyeon TWICE Tidak Sertai Promosi Album Baru ‘Eyes Wide Open’


Akhirnya, bersiaran juga drama yang dinantikan ramai peminat k-drama iaitu “LUCA: The Beginning”.
Sinopsis
“LUCA: The Beginning” ialah sebuah drama yang berdasarkan kepada teori ‘Origin of Species’ daripada Charles Darwin. Kisah seorang individu telah dilahirkan di dalam sebuah dunia genetik yang misteri dan terpaksa mengharunginya seorang diri.

Ji-oh (Kim Rae-won) iaitu seorang yang pendiam dan tidak bertutur langsung. Dengan keadaannya yang sebegitu, dia telah dilemparkan ke dalam dunia ini tanpa mengetahui siapakah dirinya yang sebenar selain mempunyai kuasa luar biasa yang tiada pada manusia lain. Ji-oh terpaksa bekerja keras untuk mencari jawapan kepada kewujudannya.

Gu-reum (Lee Da-hee) merupakan seorang detektif yang dipindahkan ke Unit Siasatan Jenayah selepas dia menyiasat kes pecah amanah seorang pegawai atasan. Dia ialah seorang yang sering bertindak sebelum berfikir lantas selalu main serbu sahaja tanpa ada rancangan yang sahih. Dunianya mula huru-hara apabila dia mengenali Ji-oh semasa cuba menyiasat kes kehilangan seorang kanak-kanak.
Episod awal menarik
Walaupun baru hanya dua episod namun “LUCA: The Beginning” nyata sudah berjaya merebut perhatian penonton dengan plotnya yang hebat. Masih samar-samar mengenai sel LUCA yang membiak dalam badan Ji-oh, namun semuanya sudah tak sabar untuk menyaksikan perkembangan plotnya pada episod akan datang.

Bukan itu sahaja, kebanyakan penonton memberikan ‘thumbs up’ kepada pelbagai babak aksi yang dilakonkan oleh Kim Rae-won, Lee Da-hee dan Kim Sungoh. Memang intense habis! Bahkan, ramai yang teruja melihatkan sinematografi dan CGI drama ini yang nampak real dan mahal.

Rating baik
Agaknya memang ramai yang dah tak sabar nak tengok drama aksi thriller ini, episod pertamanya telah pun meraih rating tinggi sebanyak 5.371%. Wow! Tak cukup dengan itu, ianya terus meningkat kepada 5.802% semasa episod keduanya.
Melihatkan ratingnya yang agak kukuh, nescaya “LUCA: The Beginning” mungkin akan merekodkan sejarah suatu hari nanti. Mungkinkah?
Apa pun, jangan terlepas untuk menyaksikan drama ini pada setiap Isnin dan Selasa di tvN!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Episod Awal ‘LUCA: The Beginning’ Catat Rating Baik, Penonton Puji Sinematografi & Plot Hebat


Walaupun sudah dijangka namun ramai yang nampaknya masih belum dapat menerima kesudahan “Twenty Five, Twenty One”
Rata-rata penonton sepertinya tidak dapat menerima ending berkenaan memandangkan kisah Na Hee-do (Kim Tae-ri) dan Baek Yi-jin (Nam Joo-hyuk) yang berbunga pada awalnya namun mula regang kerana tanggungjawab masing-masing.

Malah ramai yang membina teori sepanjang drama itu ditayangkan mengenai kesudahan hubungan mereka.

Ulas Kim Tae-ri mengenai ending sedih itu dalam sebuah temubual atas talian baru-baru ini,
Hati saya juga seperti disiat-siat apabila memikirkan ending sedih itu. Tetapi penulis sudah memulakan langkah pertama ‘Twenty Five, Twenty One” ke arah itu, jadi saya tidak boleh berkata apa-apa. Saya banyak kali merengek mengenainya.
Tambahnya lagi,

Drama bermula dengan sangat seperti manga. Sangat cantik, seperti sebuah kisah yang tiada dalam dunia ini dek cerita fantasinya dan momen yang bersinar. Apabila memasuki zaman milenium, Na Hee-do memulakan langkahnya sebagai seorang dewasa, ya tak? Dari saat itu, ia sudah melepasi manga dan memasuki dunia realiti.

Jelasnya,
Apabila mendengar perkataan ‘realiti’ sahaja, terdapat perasaan kelam terhadapnya. Apabila difikirkan dengan mudah, romantik, kebahagiaan dan harapan mula pudar. Sukar untuk merealisasikan ending seperti manga fantasi. Kita hanya mampu mendapat kesudahan seperti manga fantasi menerusi memori dan hubungan bersama cinta pertama itu.
Bukan mudah untuk mengubah fantasi kepada realiti..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Today

“Saya Merengek Minta Ending Ditukar” – Kim Taeri Ulas Kesudahan ‘Twenty Five, Twenty One’


Walaupun dah dua hari tamat tayangan, tetapi ramai dah rindu dengan drama “Crash Landing On You” yang diterajui oleh Hyunbin, Son Yejin, Seo Jihye dan Kim Junghyun. Naskhah melodrama ini ternyata mencipta fenomena dalam gelombang Hallyu di seluruh dunia.
Kalau anda nak tahu, punyalah popular drama ini sampaikan ia mampu menolak “Goblin” daripada takhta rating teratas dalam saluran tvN! Bukan itu sahaja, bahkan setiap kali tayangan, “Crash Landing On You” pasti akan trending di serata media sosial dan laman komuniti.

Nampak betul keserasian lakonan Hyunbin dan Son Yejin yang pernah bergandingan sekali dalam filem “The Negotiation” pada tahun 2018. Mereka sekali lagi mencipta sejarah sebagai #couplegoals menerusi drama kisah cinta antara wanita kaya Korea Selatan dan tentera Korea Utara ini.

Disebabkan terlampau padan bagai pinang dibelah dua, ramai yang ‘speku’ kedua selebriti popular ini sedang bercinta. Tambahan pula, sebelum ini ada gambar mereka berdua membeli-belah di pasaraya di US berterbangan di media sosial. Pun begitu, Hyunbin dan Son Yejin menafikan gosip ini dan menjelaskan bahawa mereka hanyalah sahabat baik.
Makin hangat gosip percintaan mereka apabila pihak produksi “Crash Landing On You” telah meriliskan beberapa keping gambar semasa penggambaran episod terakhir drama itu.

Pandangan mata Hyunbin yang tajam menatap Seo Yejin membuatkan ramai yang penasaran dan berharap agar kedua-duanya bercinta sahaja.
Saya sedikit pun tak akan terkejut kalan mereka umum perkahwinan perkahwinan esok. Saya siap akan beri ucapan tahniah seikhlasnya.

Mereka berdua sangat padan.

Jadi, bilakah mereka akan umum perkahwinan?

Kalaulah mereka hanya ‘pasangan bisnes’, kedua-duanya memang pelakon yang hebat.

Melihatkan pandangan mata, nampak seperti mereka benar-benar bercinta. Berdegup jantung saya lihat lirik mata Hyunbin.
Kalau bercinta pun apa salahnya kan? Mesti ramai yang akan membanjiri pasangan ini dengan sokongan!
Sumber: enews24

Hyunbin Renung Son Yejin Dengan Kasih Sayang, Netizen Syaki Mereka Sebenarnya Bercinta!